open-index/open-wikipedia-markdown huggingface dataset:
全真派

**全真派**係道教祖師王重陽創立嘅宗派，傳承鍾離權、呂洞賓兩位祖師嘅金丹大道，主張性命雙修、三教合一，又被稱爲道教**北宗**。

王重陽祖師收咗七個徒弟，即係馬鈺、譚處端、劉處玄、丘處機、王處一、郝大通、孫不二，被稱爲北七真，又叫做全真七子。

全真派又叫做**全真教**，有道觀，有出家道士，有嚴格嘅戒律。出家道士必須獨身、持戒、素食、清淨修行。著名嘅全真教道觀有北京白雲觀、武漢長春觀等等。

始於王重陽嘅道教北宗，同始於張紫陽嘅道教南宗，都係師承自鍾離權、呂洞賓兩位祖師，係道教界公認嘅金丹大道正宗傳承。

民間有好多講述王重陽同全真七子修道故事嘅傳記、小說，例如《金蓮正宗記》、《金蓮仙史》、《七真因果傳》等等。

## 參考文獻
鍾君珩

**鍾君珩**（，），係香港前臻世娛樂女藝人同歌手，同埋《全民造星IV》嘅參賽者，最終入圍至60強。

## 簡歷
鍾君珩喺香港出世同成長。2018年加入臻世娛樂。2021年開始報名參加ViuTV節目《全民造星IV》，成為11號參賽者，比賽時有唱**刻在我心底的名字**，但入圍至60強後止步。

## 演出
### 電視節目（[[ViuTV]]）
*2021年：《全民造星IV》參賽者，11號，60強後出局
*2021年：《囝囝女女730》嘉賓，第238至242集

## 出面網頁
*
李暉

**李暉**可以指以下呢啲人：
*李暉 (北朝)：北朝時期北周嘅人物，係李弼（趙國公）個仔。
*李暉 (嗣霍王)：唐朝宗室，嗣霍王。
*李暉 (後周)：五代時期後周嘅人物。
*李暉 (中國官員)：中國官員，喺2016年12月做到中共永州市委書記。
*李暉 (香港)：香港嘅武術運動員。
*李暉 (歌手)：中國歌手，北京軍區政治部戰友文工團嘅歌唱演員。
李暉 (香港)

**李暉**，香港武術運動員。

## 部分公職

* 香港各界文化促進會副主席
* 香港中華文化總會常務理事
* 香港太極青年團主席

## 政治立場
佢係香港親中派成員。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 參考來源

類:香港建制派人士
賴建國

****，香港政治人。

## 政治立場
喺2016年，佢喺選舉委員會界別分組選舉（社會福利界）攞到4,333票，成功當選。喺2017年香港行政長官選舉，佢提名胡國興。

## 參考來源
創戰紀：戰神降臨

《**創戰紀：戰神降臨**》（***Tron: Ares***）係一部2025年嘅美國科幻動作電影，由做導演，Jesse Wigutow寫劇本。呢套片係嘅第三部作品，又係《創戰紀》（2010年）嘅續集。主演有謝拉力圖、、、、、、姬莉安德遜、謝夫布烈治，而謝夫布烈治重覆扮演上幾集電影嘅Kevin Flynn。

## 演員

* 謝拉力圖 飾演 Ares
*  飾演 Eve Kim
*  飾演 Julian Dillinger
*  飾演 Athena
*  飾演 Ajay Singh
*  飾演 Seth Flores
* 姬莉安德遜 飾演 Elisabeth Dillinger
* 謝夫布烈治 飾演 Kevin Flynn
*  飾演 Caius
*  飾演 Erin
* Selene Yun 飾演 Tess Kim
* Aaron Paul Stewart 飾演 Cyber Security Pete
*  飾演 Cross
*  飾演 General McGrath
*  飾演 Marcia Lee Hadlow
*  飾演 Stuart Roche
* Kwesi Ameyaw 飾演 Silvio
雪梨馬拉松

**雪梨馬拉松**（Sydney Marathon）係每年九月喺澳洲雪梨舉行嘅馬拉松比賽。呢個比賽喺2000年4月30號第一次搞，最初係作為2000年雪梨奧運會嘅馬拉松測試賽，之後就當做奧運會嘅遺產咁保留咗落嚟。雪梨馬拉松依家係世界田徑白金標牌賽事，仲會由2025年開始，成為世界馬拉松大滿貫嘅其中一個成員。除咗全程馬拉松之外，雪梨馬拉松仲有10公里跑步同4.2公里跑步嘅項目。
渣打馬拉松

**渣打馬拉松**可以係指以下由渣打銀行冠名贊助嘅活動：

* 渣打香港馬拉松
* 渣打臺北公益馬拉松
* 渣打新加坡馬拉松
* 渣打孟買馬拉松（2018年起賽事改由印度塔塔諮詢服務贊助）
* 渣打肯雅奈羅比馬拉松
* 渣打吉隆坡馬拉松
* 渣打曼谷馬拉松（2016年賽事改由泰國BDMS醫療集團贊助）
* 渣打杜拜馬拉松
* 渣打史坦利港馬拉松
* 渣打澤西馬拉松
渣打臺北公益馬拉松

**渣打臺北公益馬拉松**（英文：Standard Chartered Taipei Charity Marathon）係喺臺北市搞嘅馬拉松比賽。呢個賽事喺2014年創辦，係渣打集團喺全球冠名贊助嘅路跑賽其中之一。佢曾經因為武漢肺炎停辦過兩屆，到2023年先至復辦。

渣打臺北公益馬拉松係臺灣咁多路跑賽入面，首創可以畀有世界田徑標籤路跑賽，或者有國際馬拉松暨長跑協會賽道丈量嘅參賽證明嘅人，經審核通過之後可以提早起跑嘅比賽。
渣打新加坡馬拉松

**渣打新加坡馬拉松**（英文：Standard Chartered Singapore Marathon），又叫**新加坡馬拉松**，係一個每年搞嘅國際馬拉松比賽，通常都喺每年十二月第一個星期日喺新加坡舉行。呢個比賽係一場世界田聯金標路跑賽事。第一屆新加坡馬拉松係喺1982年12月5號舉行。

到咗2002年，因為同渣打銀行達成咗贊助協議，新加坡馬拉松就改名做渣打新加坡馬拉松。

喺武漢肺炎疫情嗰陣，新加坡馬拉松試過改為線上形式嚟舉辦。
國民年金

**國民年金**係一啲國家政府提供嘅老人福利，可以係：
*國民年金 (中華民國)
*國民年金 (日本)
*國民年金 (南韓)
*國民年金 (印度)
中央公積金

**中央公積金**（）係星加坡一項政策，強制國民儲蓄去應付退休、健康護理同住屋需要。

## 睇埋
*香港嘅強制性公積金
當代舞

**當代舞**（）係種自20世紀中後期興起嘅舞種，融合咗芭蕾舞、現代舞、爵士舞嘅唔同元素。
出精特工隊

《**出精特工隊**》（）係套2024年挪威電腦動畫電影，用精子做主角，被睇成另一套成人向動畫電影《洋腸派對》嘅挪威版。

2025年上畫嘅香港版本由導演簡君晋聯同佢老友幕後人員唐翠萍、羅耀輝、黃綺琳、蘇裕邦策劃粵語配音，配音員包括：
*余逸思 聲演 麗莎
*凌文龍 聲演 斯文
*林家熙 聲演 阿聰
*陳漢娜 聲演 明精
*周祉君 聲演 精哥
*楊樂文 聲演 腦積 / 腦殘
*陳湛文 聲演 教授
*岑珈其 聲演 大精探
*姚澤汶 聲演 四眼精
*關浩傑 聲演 橙鬚精
*朱柏熹 聲演 孱精

## 出面網頁
* 
*
鄉土爵士舞

**鄉土爵士舞**（），又譯**爵士放克**，或者叫**街頭爵士舞**（），係種融合咗Hip hop 舞同爵士舞嘅舞種，強調身體肌肉同力量控制，動作要求爆發力同速度。
## 睇埋
*鄉土爵士樂
高踭鞋舞

**高踭鞋舞**（ 或者 ）係種要着住高踭鞋跳嘅舞種，風格融合爵士舞、社交舞、拉丁舞嘅唔同元素。
接駁靈聲2

《**接駁靈聲2**》（）係套2025年美國電影，《接駁靈聲》續集，由史葛迪歷克遜執導，伊雲鶴基、瑪森泰晤士、瑪德蓮麥嘉、迪文畢治爾、米基莫拉、謝拉米戴維斯主演。

## 出面網頁
*
五祭

**五祭**係《舊約聖經》《利未記》入面記載嘅五種主要祭祀，係古以色列宗教儀式嘅核心部分，用嚟表達對神嘅敬畏、感恩同埋贖罪。五祭包括燔祭、素祭、平安祭、贖罪祭、贖愆祭。每種祭祀都有其獨特嘅意義同規定，顯示咗以色列人同神之間嘅關係。

## 類型同意義
### 燔祭
燔祭係燒盡嘅祭。
*希伯來文：עֹלָה‎（ʿōlāh），意思係「升上去」。
*目的：表示全然奉獻畀神，係對神嘅敬拜同歸榮耀。
*程序：將祭牲（牛、羊、雛鴿）完全焚燒，無留任何部分俾獻祭者或者祭司。
*象徵：獻上自己嘅全人全心；祭牲嘅焚燒象徵完全嘅委身。

### 素祭
素祭係無血之祭。
*希伯來文：מִנְחָה‎（minḥah），意思係「禮物」。
*目的：感謝神嘅供應，同時承認一切都來自神。
*程序：獻上穀物、細麵、橄欖油、乳香，部分焚燒畀神，部分俾祭司食用。
*象徵：代表人用工作成果敬拜神，表達感恩同依靠。

### 平安祭
平安祭感恩祭。
*希伯來文：שֶׁלֶם‎（zevaḥ shelamim），意思係「平安」或者「和好」。
*目的：表達感謝神嘅祝福，或者慶祝同神和好。
*程序：獻上牛、羊或者山羊，祭牲嘅脂肪焚燒畀神，其他部分由獻祭者同祭司分享。
*象徵：象徵同神之間嘅和平同團契，並且與其他人分享神嘅恩典。

### 贖罪祭
*希伯來文：חַטָּאת‎（ḥaṭṭāʾṯ），意思係「罪過」。
*目的：為咗潔淨罪過，同時恢復聖潔。
*程序：按祭牲嘅血灑喺香壇或者聖所嘅指定位置，祭牲嘅脂肪焚燒，部分肉俾祭司食用。
*象徵：祭牲代替犯錯者受罰，血嘅灑落象徵潔淨罪污。

### 贖愆祭
贖愆祭係補償祭。
*希伯來文：אָשָׁם‎（ʾāšām），意思係「有罪」。
*目的：處理因過失或者冒犯神同人而帶嚟嘅虧欠。
*程序：獻上公羊作祭牲，並且按照具體情況賠還損失（例如補償銀錢）。
*象徵：強調對罪嘅責任同補償，恢復神嘅律法嘅公義。

## 五祭共同特點
*中心思想：五祭都係圍繞「神聖潔」同「人嘅罪性」嚟進行，目的係恢復人同神嘅關係。
*祭司角色：所有祭祀都需要由祭司進行，祭司係人同神之間嘅中介。
*獻祭材料：祭牲或者其他祭品（穀物、油）必須無瑕疵，象徵純潔。

## 新約時代嘅意義
喺基督教入面，五祭被視為預表咗耶穌基督嘅救贖工作。基督徒相信，耶穌喺十字架上嘅犧牲係完全滿足咗五祭嘅要求：
*燔祭：耶穌完全奉獻自己。
*素祭：耶穌係生命之糧。
*平安祭：透過耶穌，信徒與上帝和好。
*贖罪祭：耶穌嘅血潔淨罪過。
*贖愆祭：耶穌補償咗人類因罪對神嘅虧欠。

## 參考
*《利未記》1–7章：五祭嘅詳細規定。
*《希伯來書》9–10章：基督如何成為終極嘅贖罪祭。
丁眉伊

**丁眉伊**（，），係加拿大女藝員，同埋《2014多倫多華裔小姐競選》嘅亞軍。

## 簡歷
丁眉伊喺中國出世，7歲移民至加拿大。佢識講粵語，英文，法文同普通話。2014年開始報名參加2014多倫多華裔小姐競選》，成為6號佳麗，並獲得了亞軍同閃耀自信獎。

## 演出
### 電視節目（[[新時代電視]]）
*2014年：《2014多倫多華裔小姐競選》亞軍、閃耀自信獎

## 出面網頁
*2014多倫多華裔小姐競選 6號 丁眉伊 Meiyi Ding
康宏廣場

**康宏廣場**（**Concordia Plaza**）係香港一座寫字樓，喺九龍尖沙咀東科學館道1號，香港科學館同香港歷史博物館對面。大樓1994年起好，高21層，基座係尖沙咀東巴士總站同尖沙咀公共圖書館。
新東海商業中心

**新東海商業中心**（**New East Ocean Centre**）係香港一座寫字樓，喺九龍尖沙咀東科學館道9號，港晶中心對面。大樓1991年起好，高16層。
港晶中心

**港晶中心**（**Harbour Crystal Centre**）係香港一座寫字樓，喺九龍尖沙咀東加連威老道100號，東海商業中心同新東海商業中心之間。大樓1982年起好，高9層。
雙重特殊

**雙重特殊資優生**（參見，簡稱 **2e** ），又叫**學障資優生**，係指一個人資優得嚟，又有某啲學習障礙或者神經多樣嘅特質。資優意思係話佢哋智能異常咁高，操作上通常定義為智商比平均水平高兩個標準差或以上，同時佢哋可能又有一啲阻礙學習嘅障礙，好似係讀寫障礙、過度活躍症、自閉症譜系等等。

雙重特殊嘅學生往往喺學習上遇到重重困難：佢哋好多時都會喺某啲範疇中表現出色，同時喺另外一啲範疇就遠遠落後；老師同家長成日會睇漏眼，留意到呢啲學生嘅強項，同時忽略佢哋嘅弱項，導致對弱項嘅支援不足。亦有一種情況，就係佢哋嘅強項難以喺傳統測驗考試上展現出嚟，於是就冇人留意到。加上舊陣時嘅教育好多時都強調平均表現，唔會因應個別學生嘅高低落差嚟調整教學。

## 背景概念

雙重特殊個定義，會用到資優同神經多樣性等嘅概念。

傳統上，資優多數係透過智商測驗嚟界定嘅，尤其係講緊智商達到某個臨界值，例如高過 130（即係比平均高兩個標準差）就謂之資優。喺廿一世紀初嘅教育心理學之中，亦有強調資優唔止係單一分數，而係包括好多唔同範疇，例如學術成就、藝術才能、創造力、領導能力等等。換句話說，資優可以係多維度嘅表現，未必一定要喺所有範疇都突出。

神經多樣性呢個概念講到人腦喺「駁線方式」上有個體差異：唔少教育同相關領域嘅工作者都強調，人腦功能存在自然個體差異，呢啲差異唔洗一定要當係障礙噉理解，而係可以當做自然嘅多樣性。好似係自閉症譜系（ASD）噉，一方面自閉症譜系嘅個體往往對某啲感官刺激異常敏感，容易出現感官超載，譬如係可能身邊嘅人講嘢稍為大聲少少，佢哋就耳仔覺痛咁滯，但另一方面，佢哋又可能展現極強嘅專注力；假如老師同家長當自閉症譜系純粹係障礙噉睇，就可能忽略咗佢哋潛在嘅資優特質。

## 巖巉分佈

雙重特殊嘅人士，無論細路定成年人，往往會喺教育同工作上遇到諸多障礙。佢哋一大特徵係能力分佈唔平均，出現咗顯著嘅高低落差。概念上，雙重特殊可以噉樣想像：喺二〇二〇年有學者出咗篇論文，講神經多樣性呢個概念可以點樣攞嚟思考工作表現方面嘅問題；佢喺文中提到**尖峰型譜面**或者**岩巉譜面** (暫譯) 嘅諗法，用嚟形容神經多樣人士嘅能力－神經多樣人士喺某啲認知或者技能範疇可以非常出眾，但喺某啲範疇就可能低過平均一大截，畫做圖嘅話可以想像噉嘅情況：

呢幅雷達圖顯示咗岩巉譜面嘅例子，幅圖嘅唔同角代表唔同嘅認知能力，好係言語溝通、非言語溝通、視覺處理... 等等，深色線係普通人嘅能力分佈，而淺色線就係岩巉型分佈；由圖中可見，普通人能力分佈大致平均，而岩巉型分佈就係有啲能力好高，同時又有啲能力好低。呢啲人喺某啲方面具備極強能力，而喺另一方面同時存在顯著嘅弱勢範疇。

## 評估方法
有教育心理學方面嘅學者指，雙重特殊嘅學生可以話係「所有特殊教育類別之中，最易被誤解嘅一群」。喺實際情況入便，學障資優生嘅強項往往能夠補償佢哋嘅弱點；相反，佢哋啲弱點又可能會令到佢哋嘅強項冇咁容易察覺。當中教育學者**蘇珊巴姆**博士曾經歸納出三種常見譜型，去形容呢啲學生可能表現出嘅面貌：
*聰明，但身邊嘅人覺得佢「唔夠努力」
*有學習障礙，但睇唔出有咩特別能力
*表現望落「中規中矩」

唔少學者都喺度研究，點樣先至可以更有效噉做評估，探知學生係咪有雙重特殊嘅情況，噉先可以做到因材施教。基於一系列研究，有學者做咗整合，發覺雙重特殊嘅兒童傾向有以下呢啲特徵：

## 睇睇
*認知
*創意
*天才
*Min-maxing

## 引咗
註釋：

引用咗嘅文獻同網頁：

## 拎
*培育有方 認識雙重特殊資優生 | 認識資優 | 香港資優教育學苑
接駁靈聲

《**接駁靈聲**》（）係套2021年美國電影，由史葛迪歷克遜執導，伊芬鶴健、瑪森泰晤士、瑪德蓮麥嘉、謝拉米戴維斯、占士蘭森主演。

## 睇埋
*《接駁靈聲2》

## 出面網頁
*
歐陸瘋情畫2025

《**歐陸瘋情畫2025**》（）係套2025年羅馬尼亞電影，由雷杜祖迪執導，愛斯達湯柏、加百列斯巴曉、亞當尼斯坦查主演。

## 出面網頁
*
基爾伯

**基爾伯**（）係伊朗荷拉馬巴德嘅職業足球球會，依家踢緊伊朗職業足球聯賽。

## 榮譽
*伊朗足球甲級聯賽冠軍：2024年

## 參考
哈利斯

**哈利斯**（，，通常用**Halsey**）係美國女歌手、作曲家同演員。

## 簡歷
Halsey本生喺美國出世同成長。佢喺美國畢業。

## 歌曲
*2015年：《New Americana》
*2017年：《Now Or Never》、《Bad At Love》、《Alone》

## 專輯
*2014年：《Badlands》
*2017年：《Hopeless Fountain Kingdom》

## 出面網頁
*
克拉克 (新澤西州)

**克拉克**（），係美國新澤西州一座城市。

## 地方資料
根據2020年美國人口普查嘅數據，當地共有人口15544人住，而人口密度為每平方千米1,348.14人。

## 參考
朱文慧

**朱文慧**（，），係香港無綫電視女藝人同模特兒，同埋《2025年度香港小姐競選》嘅參選佳麗，最後入圍至十強。

## 簡歷
朱文慧喺香港出世，目前做過物理治療師。2025年，佢參加《2025年度香港小姐競選》，成為6號佳麗，但入圍至十強後止步，選美後加入無綫電視同《東張西望》。

## 演出
### 電視節目（[[無線電視]]）
*2025年：《2025年度香港小姐競選》參選佳麗，6號
*2025年：《東張西望》外景探訪

## 出面網頁
*
哥多華足球會

**哥多華足球會**（），又譯**科爾多瓦足球會**，係西班牙哥多華嘅一間職業足球球會，依家踢緊西班牙乙組足球聯賽。

## 榮譽
*西班牙足協盃冠軍：2021年

## 參考


## 連出去
*官方網站
密花相思

**密花相思**（***Acacia pycnantha***），華文經常被叫做**金合歡**（但有同名植物），係豆科相思樹屬植物，原產澳洲，亦係澳洲國花。
## 文化
### 澳洲國花
澳洲啲人好鍾意密花相思，所以喺澳洲街頭，周圍嘅庭院、廣場、建築周邊都見到有人種佢。喺1910年，澳洲政府將密花相思定為國花，同時喺每年9月1號定為「密花相思日」。

### 國際植物學大會會徽
1981年9月，喺悉尼舉辦嘅第13屆國際植物學大會入面，專門揀開咗嘅密花相思嚟做會徽。

## 參考
石破茂

**石破茂**（；），係日本政治人，而家係內閣總理大臣（首相）同日本眾議院議員，曾經係自由民主黨總裁、防衛廳長官、防衛大臣、農林水產大臣、自由民主黨幹事長、內閣府特命擔當大臣（國家戰略特別區域、地方創生擔當）。父親係前建設事務次官及鳥取縣知事石破二朗。

## 拎

* 石破茂 官方網站 
* 石破茂嘅Blog 
*
特爾尼

**特爾尼**（**Terni**）係意大利中部翁布利亞大區南部嘅一個城市，鄰近拉素大區嘅邊界，係特爾尼省嘅首府，坐落喺內拉河嘅平原上面。根據2023年嘅數據，特爾尼嘅人口有106,065人。
伊維薩島

**伊維薩島**（**Ibiza**）係西班牙喺地中海嘅一個島，喺伊比利半島東岸對出，距離華倫西亞大約150公里。喺巴利阿里群島當中，伊維薩島嘅面積排第三。島上最大城係伊維薩。
拉夫羅夫

**拉夫羅夫**（**Sergey Lavrov**，）係一位俄羅斯外交官，由2004年開始一路擔任外交部長到而家。佢係自蘇聯時代以嚟，俄羅斯任期最長嘅外交部長。
赫茨爾

**赫茨爾**（**Theodor Herzl**，）係一位奧匈帝國嘅猶太裔記者兼律師，佢被譽為「現代政治猶太復國主義之父」。赫茨爾創立咗「世界猶太復國主義組織」，又積極推動猶太人移居到巴勒斯坦，目的就係為咗建立一個猶太國家。
齊奧爾科夫斯基

**齊奧爾科夫斯基**（**Konstantin Tsiolkovsky**，）係一位俄羅斯火箭科學家，亦係太空工程同太空飛行嘅先驅，更加被譽為現代火箭技術同太空工程嘅奠基之父。
黃莉茵

**黃莉茵**（，），係一位學生，卡加利嘅地產人，同埋《溫哥華華裔小姐競選2019》嘅10號侯選佳麗。

## 簡歷
黃莉茵係一位土生土長嘅加拿大卡加利人。2019年透過《溫哥華華裔小姐競選2019》，成為10號佳麗，並獲得了完美肌膚獎。2020年開始登入一位加拿大卡加利地產人。

## 演出
### 電視節目 ([[新時代電視]])
*2019年：《溫哥華華裔小姐競選2019》參選佳麗，10號，完美肌膚獎

## 出面網頁
*
*溫哥華華裔小姐競選2019 No. 10 黃莉茵 Andrea W
特雷維索

**特雷維索**（**Treviso**）係意大利北部威尼托大區嘅一個市鎮，係特雷維索省嘅首府。根據2024年嘅數據，特雷維索嘅人口有87,322人。
瓦雷澤

**瓦雷澤**（**Varese**）係意大利北部倫巴第大區西北部嘅一個市鎮，喺米蘭西北面大約55公里嘅地方，係瓦雷澤省嘅首府。根據2018年嘅數據，瓦雷澤嘅人口有80,559人。
莒光鄉

**莒光鄉**，原稱**白犬鄉**，係中華民國福建省連江縣所轄嘅一個鄉，轄區主要由東莒島（原稱東犬）、西莒島（原稱西犬）兩島組成。面積4.7km2。人口1,356（2025年8月）。

## 參考
林湕祐

**林湕祐**（，），係香港男藝人，同埋《全民造星VI》嘅參賽者。晉級到最後韓國受訓前因私人理由退賽，以致到韓國受訓只有十四人。

## 簡歷
林湕祐喺香港出世，目前喺澳洲留學。2025年有參加《全民造星VI》，成為1號參賽者。

## 演出
### 電視節目（[[ViuTV]]）
*2025年：《全民造星VI》參賽者，1號

## 出面網頁
*全民造星VI #1 林湕祐 Jay Lam
*
陳栩政

**陳栩政**（，，綽號為**VC**），係香港男藝人，同埋《全民造星VI》嘅參賽者。

## 簡歷
陳栩政喺香港出世同成長。2025年開始參加ViuTV節目《全民造星VI》，成為2號參賽者。

## 演出
### 電視節目（[[ViuTV]]）
*2025年：《全民造星VI》參賽者，2號

## 出面網頁
*全民造星VI #2 陳栩政 VC
*
家傳之「保」

《**家傳之「保」**》（）係香港無綫電視製作嘅真人騷節目，由2025年10月5號到10月19號逢禮拜日21:30到22:00喺翡翠台播出。節目由黃翠如、譚俊彥、胡定欣主持，會體驗佢哋阿爸阿媽做嘢嘅辛酸。
## 每集一覽

## 出面網頁
* 家傳之「保」 | TVB 無綫電視
*家傳之「保」 - myTV SUPER線上看
梅菲

**細愛德華·阿洛伊修斯·梅菲**（，）係美國一位航空太空工程師，從事工作。令佢最出名嘅係「梅菲定律」，據佢講「乜嘢可能會出錯嘅嘢，都會出錯」。

梅菲1918年喺出世，係五兄弟姊妹入面最大。喺紐澤西州讀完高中學校之後入讀西點軍校，喺1940年畢業。同年，佢接受咗美國陸軍嘅委託，並喺1941年喺接受飛行員訓練。第二次世界大戰期間，佢喺太平洋戰區、印度、中國同緬甸服役，並攞到少校軍銜。

打完仗，梅菲喺1947年就讀，成為賴特航空發展中心嘅研究開發人員。佢就係喺爾處參與咗高速實驗（美國空軍項目MX981，1949年），搞到佢提出梅菲定律。梅菲定律本身原則係教佢嘅工程師設計一啲唔會被用錯嘅零件：如果一粒零件可以安裝喺好多個位置，噉佢哋喺現場就會被安裝錯」。據講，梅菲本人對人哋普遍將佢嘅定律解讀為對命運同唔好彩嘅宿命論嘅順從感到不滿。梅菲認為爾條定律代表咗防禦設計嘅一項主要原則，喺爾條定律入面，啲人應該一路假設最壞嘅情況。梅菲亞仔講，梅菲認為爾條定律有好多搞笑版本係「荒謬、濕碎同埋錯嘅」。

1952年，梅菲由美國空軍退役，跟住喺做咗一連串火箭加速試驗，然後去咗加利福尼亞州幫一啲私人承包商設計航空器駕駛艙。佢幫一啲實驗飛機開發咗機組人員逃生系統，包括F-4幽靈II戰鬥機、、SR-71黑鳥、同埋實驗機。

## 出面網頁

類:美國工程師
颱風麥德姆 (2025年)

**颱風麥德姆**（英文：**Typhoon Matmo**，國際編號：**2521**，聯合颱風警報中心：**WP272025**）係2025年太平洋颱風季第21個被命名嘅熱帶氣旋。呢個熱帶氣旋喺2025年10月5號下晝喺廣東湛江登陸。

呢個熱帶氣旋令香港天文台需要發出呢一年第12次熱帶氣旋警告信號，成為自1946年以嚟香港發出最多熱帶氣旋警告信號嘅一年。另外，雖然澳門最高信號係八號東南風球，但鄰近澳門嘅香港最高信號只係三號強風信號，而根據香港風力實測，麥德姆嘅風力比起好多三號信號封頂嘅熱帶氣旋都要強勁，更係自2015年強颱風彩虹之後最大風嘅三號信號。
活化

**活化**（）係生物化學同腦神經學等學科提到嘅概念，指緊某啲嘢「變得活躍」，準備好要做下一步嘅反應。

## 化學

## 神經科學

喺神經科學入面，活化通常係指緊神經元由靜止狀態轉變成有反應嘅狀態。當一個神經元受到外界或者其他神經元傳嚟嘅訊號刺激，其細胞膜內外嘅電位差會因為離子嘅移動而改變。當呢個改變達到臨界值，就會產生動作電位—短暫但強烈嘅電訊號，沿住神經元嘅軸突傳遞開去，最後到達突觸嗰個位，釋放神經傳導物質，進而刺激下一個神經元。呢種機制係成個神經系統嘅運作基礎，無論係感知、思考定係記憶，都牽涉到神經元嘅活化。

## 睇埋
*心理學上講嘅刺激
*神經化學

## 引述
搖祭

**搖祭**（希伯來文：תְּנוּפָה），係《舊約聖經》中記載嘅一種獻祭儀式，喺以色列人嘅宗教生活中佔有重要地位。搖祭主要係指將祭物（例如穀物、肉類或者其他禮物）喺祭壇前搖動或者舉起，象徵將祭物呈獻畀上帝，同時表達對佢嘅感恩同敬拜。搖祭係一種獨特而充滿象徵意義嘅獻祭儀式，佢唔單止反映咗獻祭者對神嘅敬愛同感恩，亦提醒信徒一切都來自上帝，應該樂意奉獻同分享。喺今日嘅基督教信仰中，搖祭嘅精神仍然係提醒信徒要以感恩嘅心，將生命同一切獻畀神。

## 聖經背景
搖祭喺《利未記》、《出埃及記》同《民數記》中多次提到，主要用喺以下幾個場合：
*平安祭：部分祭牲嘅脂肪或者胸部會作為搖祭獻畀上帝（《利未記》7:30-34）。
*初熟祭：將初熟嘅莊稼或者麥穗搖動，向上帝獻上感恩（《利未記》23:10-11）。
*利未人獻祭禮：喺利未人被分別為聖時，摩西會將佢哋作為「搖祭」獻畀上帝（《民數記》8:11）。
*贖罪日後的潔淨禮：例如某啲病患（好似痲瘋病）得醫治後，會用搖祭作為潔淨禮嘅一部分（《利未記》14:12）。

## 儀式程序
;搖動祭物
搖祭嘅核心係將祭物喺祭壇前「搖動」或者「舉起」。搖動通常係指由祭司提住祭物，前後或者上下移動，象徵將呢件祭物呈獻畀神，再歸還畀祭司或者獻祭者。

;祭物類型
搖祭可以包括以下嘅祭物：
*肉類：例如平安祭中，祭牲嘅胸部通常會作為搖祭部分（《利未記》7:31-34）。
*穀物：例如初熟穀物嘅麥穗或者烤熟嘅穀粒（《利未記》23:10）。
*其他物品：例如橄欖油、無酵餅、膏油等成為搖祭嘅一部分。

## 象徵意義
搖祭喺以色列宗教生活中有多重象徵意義：
*感恩：搖祭表達咗對上帝嘅感激，感謝佢賜予豐收同供應。
*承認神嘅主權：將物品「搖動」獻畀上帝，象徵一切都屬於神。
*分享祝福：搖祭部分嘅祭物通常會歸祭司食用，反映咗神嘅祝福係可以分享畀佢嘅僕人同佢嘅子民。

## 神職人員嘅分配
搖祭中，部分祭物會歸祭司所有，例如平安祭嘅胸部肉（稱為「搖祭之胸」）同大腿肉會畀祭司享用（《利未記》7:34）。呢種分配制度，反映咗神對祭司群體嘅供應。

## 喺基督教中嘅意義
喺基督教神學中，搖祭被視為耶穌基督犧牲嘅一種預表。基督係獻畀神嘅完美祭品，佢嘅犧牲使得信徒能夠享受同神和好嘅祝福。同時，搖祭象徵信徒應該以感恩嘅心，將生命同所有歸還畀神，作為敬拜嘅一部分。

## 睇埋
*舉祭

## 參考
*《利未記》7:30-34、23:10-11
*《民數記》8:11
*《出埃及記》29:24-28
*《利未記》14:12
舉祭

**舉祭**（希伯來文：תְּרוּמָה），係《舊約聖經》中提到嘅一種獻祭形式，喺以色列人嘅宗教禮儀中佔有重要地位。舉祭嘅特點係將祭物「舉高」或者「向上舉起」，象徵將祭物奉獻畀上帝。舉祭同搖祭一樣，係以色列獻祭制度中嘅一部分，主要用嚟表達對上帝嘅敬拜、感恩同認罪。

## 聖經背景
舉祭喺《出埃及記》、《利未記》同《民數記》中多次提到，係祭祀制度嘅重要元素之一，主要涉及祭司、利未人同獻祭者嘅互動。舉祭通常係獻祭者或者祭司將祭物高舉，象徵將物品奉獻畀上帝，並承認佢係生命同供應嘅源頭。

## 儀式程序
;舉高祭物
舉祭嘅核心係將祭物舉高，意思係將祭物分別為聖，歸於上帝。祭司會將祭物由獻祭者手中接過，並將之舉起，象徵將祭物完全獻予神。

;祭物類型
舉祭嘅祭物可以係以下幾種：
*初熟果實：例如初熟嘅穀物、麥穗、橄欖油或者酒（《出埃及記》22:29；《民數記》15:19-20）。
*祭牲部分：例如平安祭中嘅右後腿（《利未記》7:32-34）。
*其他禮物：例如金銀、建造會幕嘅材料（《出埃及記》25:2-3）。

## 舉祭嘅用途
舉祭喺以下情況中使用：
*平安祭：平安祭中嘅右後腿會作為舉祭獻畀上帝，之後分配畀祭司家族享用（《利未記》7:32-34）。
*初熟祭：將初熟嘅穀物或者麥穗獻畀上帝，表達對佢供應嘅感恩（《民數記》15:20）。
*會幕奉獻：以色列民將金銀、寶石同建造會幕嘅材料舉起獻畀上帝，作為會幕嘅奉獻禮物（《出埃及記》25:2-3）。
*利未人供應：以色列民將十分之一嘅產物舉祭獻畀利未人，而利未人則會將當中十分之一嘅部分再舉祭獻畀上帝，作為供應祭司嘅份（《民數記》18:24-28）。

## 象徵意義
舉祭係以色列獻祭制度中有深遠意義嘅一部分，其象徵意義包括：
*感恩：舉祭表達咗對神供應同恩典嘅感激，承認一切都來自上帝。
*奉獻：將祭物舉高，象徵將最寶貴嘅部分分別為聖，奉獻畀神。
*分享祝福：舉祭嘅部分會分配畀祭司或者利未人，象徵神嘅祝福係可以分享畀佢嘅僕人同子民。
*承認神嘅主權：將物品舉起獻上，係對神主權嘅承認，亦係對佢掌管萬有嘅信靠。

## 神職人員嘅分配
舉祭中部分祭物會歸於祭司或者利未人，例如平安祭中嘅右後腿會分畀祭司家族，而初熟嘅穀物同橄欖油亦會成為祭司嘅供應（參《民數記》18:12-13）。呢種分配制度係神為咗照顧佢嘅僕人而設立嘅。

## 喺基督教中嘅意義
喺基督教神學中，舉祭被視為耶穌基督犧牲嘅一種預表。耶穌係「神的羔羊」，佢嘅生命被高舉，成為完美嘅祭品，帶來救贖同和好。同時舉祭提醒信徒，應該將自己嘅生命同所有奉獻畀神，作為「活祭」（《羅馬書》12:1）。

## 睇埋
*搖祭

## 參考
*《出埃及記》22:29、25:2-3
*《利未記》7:32-34
*《民數記》15:19-20、18:24-28
新城財經台

**新城財經台**係新城廣播旗下嘅一個廣播頻道，喺1991年8月12號啟播，係目前新城廣播兩個粵語頻道之一。呢個台嘅頻率係FM 102.4-106.3MHz，主打新聞同財經。
Mahogany Lox

**Mahogany Lox**（或者叫做**Mahogany Gordy**，）係美國女歌手，YouTuber，同埋一位家姐喺Gordy Family。

## 簡歷
Mahogany Lox喺美國嘅密芝根州出世。2013年開始作歌。

## 歌曲
*《Take Your Man》
*《Loving You》

## 出面網頁
*
彭嘉桓

**彭嘉桓**（，），係香港男藝人，Rapper同演員，同埋《Good Night Show 全民造星》同《全民造星V》嘅參賽者，後者入圍至60強。

## 簡歷
彭嘉桓喺香港出世同成長。2018年開始參加ViuTV節目《Good Night Show 全民造星》，成為93號參賽者，並喺舞台舞蹈。2023年有參加《全民造星V》，成為42號參賽者，佢有做Rap人同唱**平凡人的自傳**，但入圍至60強後止步。

## 演出
### 電視節目（[[ViuTV]]）
*2018年：《Good Night Show 全民造星》參賽者，93號
*2019年：《女學生·吹水班》主持
*2021年：《囝囝女女730》嘉賓，第100至104集
*2023年：《全民造星V》參賽者，42號，60強後出局

## 出面網頁
*彭嘉桓嘅Facebook頁
*
大頭菜

**大頭菜**（學名：*Brassica juncea* var. *napiformis*）又叫**大頭芥**、**芥菜頭**，北方叫**芥菜疙瘩**，係芥菜嘅根菜變種。廣東人通常會將佢醃成沖菜。大頭菜常誤稱蕪菁，後者同白菜、紹菜係一個物種。

## 廣東地方志記載
*光緒11年《高州府誌》：大頭菜，花、葉略似萊菔。醃之，可調羹。吳川奇豔最多，經茂名塘口村法製者佳。石城呼秤𦱆菜。
*光緒17年《信宜縣誌》：大頭菜，葉似芥，而頭大。
*光緒34年《新會鄉土誌輯稿》：大頭菜，古名葑，根大如蘿蔔。荷塘種桑各鄉，九月採桑完後，卽將桑間隙地鋤鬆，種大頭菜。布種後放雛雞，以食其害蟲，則發生禽壯。壅以肥料，至翌年二月，桑芽發生，卽拔菜，醃製之。大者重可十斤。製法有料製、鹹製二種。鹹製須適於天時，否則變壞。若料製，則法簡味香，且適於銷行。近已罕用鹹製者矣。此亦農家副產之一大宗也。
廖興洪

****，香港親中派政治人。

## 部分公職

* 香港工商總會北區分會第十八屆執行委員會副主席
* 北區分區委員會（鳳水）委員

## 政治立場
佢係香港親中派成員。

喺2007年，2011年同2015年，佢都循鳳翠選區出選區議會，同同屬親中派嘅廖國華鬥得激烈，直到2015年，佢攞到1,649票，成功當選。

喺2015年村代表選舉(原居民代表選舉)，佢參選北區上水區鄉事委員會(上水鄉)，攞到975票，成功當選。

## 外部連結

* Facebook專頁

## 參考來源
午時蓮

**午時蓮**（《番禺縣誌》；學名：**'）係[[睡蓮科]][[睡蓮屬]]嘅物種，嶺北叫**子午蓮**、**浮水蓮'''。
施學順

****，香港親中派政治人。華發包裝集團有限公司董事長。

## 部分公職

* 福建省政協委員
* 香港漳州同鄉總會第七屆名譽會長
* 福建省港區政協委員聯誼會第二屆常務理事

## 政治立場
佢係香港親中派成員。曾經係香港福建社團聯會「海西紅色之旅」參訪團副秘書長。

喺2015年中，佢曾經參與聯署支持當時喺831框架之下，高提名門檻嘅特首普選方案。

## 參考來源
Lilly Contino

**Lilly Tino**， 美國跨性別網絡紅人，原名Nicholas Sylvan Contino，自認為係女同性戀者，喺TikTok有40萬名追蹤者。佢自2021年開始喺網絡活躍，拍攝並上傳一啲關於佢接受荷爾蒙療程同變性嘅經歷。

## 爭議言行
佢經常性會喺一啲餐廳度拍攝服務員將會稱為『Sir』，然後佢要求對方道歉嘅片段。

2024年，佢公開話已故歌手卻·高賓（Kurt Cobain）有可能係跨性別人士，仲話佢自殺係因為佢嘅性別認同不被接受，引起爭議。

2025年，佢喺佛羅里達州因為喺Disney World女性洗手間自拍，違反佛羅里達州嘅法例，而上傳嘅照片清晰見到廁所入面其他女性，又未得到佢哋同意，面臨法律責任，亦有人要求TikTok移除佢嘅帳號。喺性別議題持保守態度嘅英國作家J. K. 羅琳亦公開譴責佢。

## 外部連結

* TikTok帳號

## 參考來源
劉伊夢

**劉伊夢**（，）係加拿大女藝人，舞蹈員，同埋《2017多倫多華裔小姐競選》嘅二號佳麗。

## 簡歷
劉伊夢喺中國嘅安徽省出世，7歲移民至加拿大。2017年開始參加《2017多倫多華裔小姐競選》，成為二號佳麗。

## 演出
### 電視節目（[[新時代電視]]）
*2017年：《2017多倫多華裔小姐競選》

## 出面網頁
*
* 2017多倫多華裔小姐競選 #2 Lisa 劉伊夢
澳洲國會

**聯邦議會**，通稱**澳洲國會**，係澳洲聯邦政府嘅兩院制立法機構。澳洲國會嘅體制好大程度上係跟足英國嘅西敏制，但亦有部分受到美國國會選舉制度嘅影響。根據《澳洲憲法》第一章，國會由三部分組成：澳洲君主、澳洲參議院同埋澳洲眾議院。當君主唔喺澳洲嗰陣，佢任命嘅聯邦總督就會代表君主履行佢嘅職能，包括君主作為國會一部分嘅立法職能。

## 睇埋

* 2017－2018年澳洲國會議員資格危機
黃呂錦茹

**黃呂錦茹**（1949年11月4日—），台灣政治人物，曾經做過臺北市政府民政局局長/中華民國任務型國民大會代表，而家係中國國民黨臺北市黨部主任委員。
2017－2018年澳洲國會議員資格危機

喺2017年7月－2018年7月，有多名澳洲國會議員嘅資格被公眾質疑。

喺2017年10月，澳洲高等法院裁定，根據澳洲憲法第44條，國會議員唔可以擁有雙重國籍，結果造成包括時任副總理巴納比·喬伊斯（Barnaby Joyce）在內嘅多名國會議員失去議席或離職，事件亦造成當時嘅聯盟政府短暫失去國會多數，直到巴納比·喬伊斯同約翰·亞歷山大（John Alexander）喺補選重新取得議席。事件當時亦被視為一場憲政危機。

事件前後涉及8名參議院成員同埋7名下議院成員。上議院嘅出缺根據上一次選舉結果同名單遞補。下議院嘅出缺進行補選後都由原任議員重新攞返議席（除咗維多利亞州嘅Bateman選區，原任議員工黨David Feeney唔參與補選，結果由同屬工黨嘅Ged Kearney勝出之外）。

有一啲喺海外出世或者父母喺外國公民嘅政治人物亦因而被公眾關注，到底佢哋有冇雙重國籍，其中包括前總理艾保德（Tony Abbott），時任反對黨領袖比爾·修頓（Bill Shorten）。

## 後續

* 事件引發一啲人提議修改憲法，防止雙重國籍嘅議員被咁樣取消資格，但呢個做法需要公投。喺2017年11月尾到12月期間嘅一個民調入面顯示，有49%嘅人反對修改，有47%贊成，意見分歧。

## 參考來源
澳洲君主

**澳洲君主**係澳洲聯邦嘅立憲世襲君主，由英國君主兼任，依家嗰個係查理斯三世，佢喺2022年9月8號做到而家。

澳洲總督喺全國層面代表君主，由君主根據憲法用君主制誥委任。當君主唔喺澳洲嗰陣，總督就會代表佢行使《澳洲憲法》賦予嘅權力。根據《1986年澳洲法令》，澳洲君主同時都係澳洲各州嘅君主。
王廷興

****，台灣政治人，曾經係中華民國任務型國民大會代表。

王廷興讀過國立楊梅高級中學、國立台北工專電機科、同埋國立台灣科技大學，之後喺美國佛州諾瓦東南大學攞到博士學位。

佢考到好多工程師牌，仲喺1995年俾人請咗做台北捷運木柵線體檢委員，又主持過台北捷運供電系統電力調度分析研究。佢而家係國立台北科技大學冷凍空調系嘅兼任助理教授。
Lauv

**Lauv**（，）係美國男歌手。

## 簡歷
Lauv喺美國嘅加利福尼亞州三藩市出世同成長。2015年開始作曲。

## 歌曲
*2015年：《The Other》、《Reforget》
*2016年：《Question》（同Travis Mills唱）
*2017年：《I Like Me Better》

## 出面網頁
*
郭民鋒

**郭民鋒**（，），做音樂時藝名**K!RZ**，係香港ViuTV《全民造星VI》嘅參賽者。

## 簡歷
郭民鋒喺香港出世同成長。2025年開始參加ViuTV節目《全民造星VI》，成為5號參賽者。

## 音樂作品
*2023年：《風和晴》
*2024年：《1 % of the world》、《求離開的人》、《They are talking about you》、《She Just Kiss Me Right》
*2026年：《撐過這一天》、《Overnight》

## 演出
### 電視節目（[[ViuTV]]）
*2025年：《全民造星VI》參賽者，5號

## 出面網頁
*全民造星VI #5 郭民鋒 Kirs
*
高市早苗

**高市早苗**（，），係日本自民黨政治人，2005年開始做日本眾議院議員，2025年當選自民黨總裁，成為自民黨第一位女總裁，亦成為日本第一位女內閣總理大臣（首相）。
簡約公屋

**簡約公屋**（）係香港一種公共房屋，設計比傳統公屋簡單，主要係畀輪候緊傳統公屋嘅人入住，定位類似舊時嘅臨時房屋區。呢種住屋係2022年10月由時任香港行政長官李家超提出，而第一個簡約公屋項目元朗區新田嘅攸壆路簡約公屋喺2025年3月入伙。
食過路兵

**食過路兵**（）係國際象棋入便一種特殊食子規則。當有隻卒由起始位置前進兩格，因而越過敵卒可以攻擊嘅格嗰時，對方可以選擇喺下一步即刻以食過路兵嘅方式嚟食咗呢隻卒，彷彿好似隻卒淨係行咗一步噉。舉具體例子說明，想像附圖噉嘅情況，a2 嘅白卒移去 a4 嗰個位，由起始位置一嘢向前行咗兩格，喺佢側邊嗰隻黑卒 b4 可以當正隻白卒係喺 a3 噉嚟食。

## 規則

設依家有一隻卒，佢由第二橫行一嘢跳到第四橫行，即係由起始位置向前行兩格，假如對方有卒喺佢左或者右（相鄰嘅打戙列），喺佢左或右嘅卒就可以用食過路兵噉嘅方式嚟食佢。執行嗰時，對方嗰隻旁邊嘅橫線（即係相鄰嘅列）會斜行一格到被食嗰隻卒越過嘅位置，而被食嘅卒就會離開棋盤。食過路兵呢種做法，只可用於啱啱開始起行嘅卒。有得食過路兵嗰方必需喺對方郁卒嘅下一步即刻食，否則就永遠失去食過路兵嘅機會。

## 示範
食過路兵嘅例子：

## 參見
*入堡

## 引咗

## 外拎
*食過路兵課堂
A-1 Bakery

**A-1 Bakery**（）係日本一個連鎖麪包鋪集團，主要賣包同蛋糕。佢喺1948年喺日本大阪開張。佢1985年開始喺香港開分舖，亦係唯一喺日本以外嘅業務，初頭用**英王麵包**呢個中文名喺香港經營，後尾除咗公司註冊嘅名同網站顯示嘅名之外，幾乎都唔用中文名。

喺香港，除咗主線品牌**A-1 Bakery**之外，其他品牌包括**La Création Premium**、**Atelier Gute**同**天然工房**（**Natural Bakery**）。
Bakehouse

**Bakehouse**係香港一個連鎖麪包鋪集團，招牌產品係蛋撻同牛角包，亦有賣一啲手工酸種包。佢喺2013年由主廚Grégoire Michaud創辦，本嚟只做批發，到2018年喺灣仔開第一間門市，之後陸續開設更多門市。
Lady M

**Lady M**係美國一個連鎖蛋糕舖集團，招牌產品係法式千層蛋糕。佢喺2001年喺美國紐約市開張。佢2010年代開始開拓國外市場，喺香港、澳門、臺灣、星加坡都有分舖。
Paul Lafayet

**Paul Lafayet**係香港一個連鎖法式甜品集團，招牌產品係焦糖燉蛋，亦有賣馬卡龍同蛋糕。佢喺2009年由香港法國籍生意人Toni Younes創辦，特色係焦糖燉蛋賣出嗰時先至即叫即燒。佢之後亦有喺澳門同中國大陸開分舖。
Mrs. Fields

**Mrs. Fields**係美國一個連鎖餅舖集團，主要賣美式軟曲奇、布朗尼同美式鬆餅。佢喺1977年喺美國帕羅奧圖開張。佢1980年代開始開拓國外市場，喺香港、臺灣、加拿大、澳洲等地都有分舖。
小蠔灣站

**小蠔灣站**（，喺早期規劃嗰時係叫）係香港港鐵上一個建議緊加落去嘅站，位置係香港離島區大蠔灣以北，隔離係港鐵小蠔灣車廠，係2023年開始起站，預計2030年通車。。

## 參考
袁群有

**袁群有**（，），係香港女藝人，同埋《2021年度亞洲小姐競選》嘅亞軍。

## 簡歷
袁群有喺香港出世同成長。2021年開始報名參加《2021年度亞洲小姐競選》，成為4號佳麗，並獲得亞軍。

## 演出
### 電視節目（[[亞洲電視]]）
*2021年：《2021年度亞洲小姐競選》參選佳麗，4號，亞軍

## 出面網頁
*
郭梓浩

**郭梓浩**（，），係香港男藝人，同埋《全民造星II》嘅參賽者。

## 簡歷
郭梓浩喺香港出世同成長。2019年透過ViuTV節目《全民造星II》，成為10參賽者。

## 演出
### 電視節目（[[ViuTV]]）
*2019年：《全民造星II》參賽者，10號

## 出面網頁
*
陳嘉瑤

**陳嘉瑤**（，，綽號為**露髀**），係香港女藝人，舞蹈老師，同埋《全民造星IV》嘅參賽者，最後入圍至96強。

## 簡歷
陳嘉瑤喺香港出世同成長，目前做過舞蹈老師。2021年透過ViuTV節目《全民造星IV》，成為63號參賽者，但入圍至96強後止步。

## 演出
### 電視節目（[[ViuTV]]）
*2021年：《全民造星IV》參賽者，63號，96強後出局

## 出面網頁
*
衝菜

**衝（cung3）菜**又叫**衝鼻菜**，係中國西南地區同臺灣眷村嘅一種菜餚，用芥菜薹炒製而成。

## 參考資料
王敏馨

****(WONG MAN HING ALICE)，香港親中派政治人。

## 部分公職

* 香港中華總商會婦女委員會常務委員
* 博愛醫院永遠顧問
* 香港國際經貿合作協會文化創意委員會主席
* 香港國學發展研究院學術委員會顧問

## 家庭
佢係家中獨長女，有六個細佬(其中包括王敏剛)，爸爸係王華生。

## 爭議
佢報稱有香港國學發展研究院嘅職銜，但香港01喺2026年1月報道，揭發呢啲頭銜可以俾錢就買到，而且香港國學發展研究院嘅網站亦有盜用香港中文大學等院校嘅圖片。

## 參考來源
2021年度亞洲小姐香港賽區競選

**2021年度亞洲小姐香港賽區競選**（），係亞洲電視數碼媒體所舉辦嘅選美活動，決賽喺2021年9月25號舉行，並且喺當晚香港時間20:30到22:00由亞洲電視A1台同奇妙電視77台播出。

## 佳麗名單

## 出面網頁
*官方網頁
陳申青

**陳申青**，台灣傳媒人，曾經係《菱傳媒》社長。

## 睇埋

* 黃國昌狗仔隊侵犯他人私隱風波 

## 參考來源
黃國昌狗仔隊侵犯他人私隱風波

喺2025年10月，台灣民眾黨主席兼立委黃國昌被揭發利用吹哨者保護協會做掩護，聘用狗仔隊跟蹤偷拍唔同政治人物，被指係佢用嚟攻擊政敵，引起公眾關注。其中公開表示自己係受害人嘅包括有行政院長、監察院長、府院黨三大秘書長、警界最高首長、立法委員(民進黨蔡適應，國民黨顏寬恒)、監察委員等**，**甚至有同屬民眾黨嘅柯文哲。另外狗仔隊甚至向泛藍民意代表兜售偷拍到嘅相，每次交易涉及2－4萬，其中王鴻薇、侯漢廷都有用過呢啲狗仔隊提供嘅素材。事件亦導致《菱傳媒》停止運作。

## 事件被揭發經過

* 9月22號：民進黨立委王義川召開記者會，踢爆跟拍佢闖紅燈嘅其中一個狗仔叫李郁衿，呢個人曾經做過黃國昌嘅助理。
* 9月23號：網紅四叉貓爆料，話李郁衿懷疑有回捐十萬蚊薪水。
* 9月26號：《鏡報》報導，凱思國際嘅背後係由黃國昌組織嘅「狗仔隊」，呢隊人由幾個記者出身嘅狗仔組成，專門鎖定偷拍政敵，包括好多政務委員、監察委員同埋立法委員等等。
* 9月29號：俾人指係狗仔隊主帥嘅謝幸恩向《中央社》發表聲明辭職。《中央社》之後表示，仍然會追查佢係咪涉及背信行為。
* 10月7號：《鏡週刊》指控謝幸恩夥同國民黨立委王鴻薇嘅助理張凱維，向外兜售偷影返嚟嘅相片。報導指台北市議員侯漢廷同張斯綱係主要買家。

## 受害人

### 蔡適應
喺2025年，民進黨前立委蔡適應喺社交媒體表示，佢係黃國昌狗仔隊嘅第一波受害者。蔡適應話，喺2022年縣市長選舉期間，黃國昌喺毫無根據嘅情況下，僅憑一段來路不明嘅錄音，就惡意指控佢違法介入林口眷村都更案，甚至話佢同天道盟有所關聯，令佢當時參選基隆市長嘅選情受損。

### 顏寬恒
喺風波被揭發後，《菱傳媒》社長陳申青喺內部嘅會議揭露，創刊號爆出台中顏家嘅「105號系列碼頭案」獨家報導係來自黃國昌嘅狗仔隊集團，而報導期間，正值中二選區補選，當時顏寬恒正在參選，而選舉最終由林靜儀勝出。

## 各界反應

### 台鋼集團
台鋼集團係《菱傳媒》嘅最大股東，而《菱傳媒》亦被指控同黃國昌狗仔隊關係密切，事件曝光後台鋼喺9月30日決定迅速切割，全面終止營運《菱傳媒》。

### 王義川
10月3號：王義川去臺北地檢署正式提告黃國昌、謝幸恩等人，控告內容包括涉嫌違反《個資法》、《社維法》、《國安法》，以及妨礙秘密罪等等。

### 張斯綱
張斯綱否認有購買呢啲偷拍到嘅相，又話揭弊內容屬實，沒有變造、栽贓情事，這部分沒有疑義；至於此案爆出看起來是內部矛盾，就不評論。

### 侯漢廷
侯漢廷回應話「查證費用合情合理」，對於其他嘢就「無可奉告」。

### 黃國昌
對於事件，黃國昌表示佢個人從來冇收過媒體一毫子，又公開稱讚謝幸恩係一名優秀嘅調查記者。

### 王鴻薇
王鴻薇回應指，佢由頭到尾都唔識亦都從未以任何方式聯絡過謝姓記者（即謝幸恩）。佢話經佢向助理（張凱維）查問同了解之後，助理亦都向佢再三確認。

## 參考來源
巴黎地鐵8號綫

**8**（）係巴黎地鐵16條路綫之一，起訖於巴黎西南部嘅巴喇同東南市郊嘅湖角，沿住塞納河左岸形成一個拋勿綫形狀。8號綫係巴黎地鐵1898年原先計劃最後一條綫，1913年7月開通，原先計劃連接柯對門同歌劇院。8號綫係地鐵系統第八條繁忙嘅路綫（2017年客量達到1.055億人次）、第三條長嘅路綫（僅次於13號同14號綫）、第二長嘅單一條綫（13號綫有兩條分支）同最多站嘅路綫（同7號綫並列，兩條綫皆有38個站）。8號綫同三條綫（2號綫、3號綫支綫同7號綫支綫）之外嘅所有綫都有轉乘。

## 歷史

### 年表

* **1913年7月13號：**8號綫由坡根尼利（現10號綫嘅沙利・美些利）至歌劇院開通。
* **1913年9月30號：**路綫由坡根尼利延伸至柯對門。
* **1928年6月30號：**路綫由歌劇院向北延伸至希士羅—杜柯。
* **1931年5月5號：**路綫由希士羅—杜柯延伸至沙亨當門。
* **1937年7月27號：**喇莫碧基同柯對門之間嘅路段移交至10號綫；8號綫由喇莫碧基延伸至巴喇。
* **1939年9月2號：**聖馬登同戰神廣場因第二次世界大戰停用；兩個站從來冇重新啟用。
* **1942年10月5號：**路綫由沙亨當門向東延伸至沙亨當—學院。
* **1970年9月19號：**路綫由沙亨當—學院延伸至美桑亞利科—體育場。
* **1972年4月27號：**路綫由美桑亞利科—體育場延伸至美桑亞利科—利治約。
* **1973年9月24號：**路綫由美桑亞利科—利治約延伸至吉地—利沙。
* **1974年9月9號：**路綫由吉地—利沙延伸至吉地—省府。
* **1980年6月：**車型全面取代車型。
* **2011年10月8號：**路綫由吉地—省府延伸至湖角。
* **2023年：**路綫嘅MF 77型列車開始翻新。
* **2029年：**型列車開始於8號綫營運。

### 車站改名

## 車站一覽
巴黎地鐵9號綫

**9**（）係巴黎地鐵16條路綫之一，起訖於些夫橋同望對市政廳，以拋物綫形狀穿越巴黎，係系統第三繁忙嘅路綫，僅次於1號同4號綫。9號綫係原先計劃之外嘅第一條綫，亦係第一條延伸至巴黎邊境之外嘅綫。

## 歷史

### 年表

* **1901年12月4號：**第二個項目提交批准。項目由巴黎市政府六個月前委託，目的係確保巴黎所有住宅距離地鐵站嘅距離唔超過400米。9號綫係呢個項目第一個方案。
* **1909年7月31號：**第二項目受。
* **1911年：**路綫開始興建。
* **1922年11月8號：**9號綫第一段開通，起訖於額些利曼同托吉地何。
* **1923年5月27號：**路綫由托吉地何延伸至聖岳喬詩登。
* **1923年6月3號：**路綫由聖岳喬詩登延伸至蘇些登丹。
* **1923年9月29號：**路綫由額些利曼延伸至聖古盧門。
* **1928年6月30號：**路綫由蘇些登丹延伸至希士羅—杜柯。
* **1933年12月10號：**路綫由希士羅—杜柯延伸至望對門。
* **1934年2月3號：**路綫由聖古盧門延伸至些夫橋。
* **1937年10月14號：**路綫由望對門延伸至望對市政廳。
* **1939年9月2號：**因為第二次世界大戰爆發，聖馬登停用，戰後因為離斯特拉斯堡—聖敦尼太近嘅原因再冇開放過。
* **1970年：**中央指揮中心落成。
* **1975年：**新增自動駕駛功能。
* **2013年10月21號：**開始逐漸以型列車取代。
* **2016年12月14號：**最後一架MF 67型列車被移交至12號綫。

### 車站改名

## 車站一覽
巴黎地鐵12號綫

**巴黎地鐵12號綫**（）係巴黎地鐵16條路綫之一，1910年11月5號通車，長17.2公里。
巴黎地鐵10號綫

**巴黎地鐵10號綫**（）係巴黎地鐵16條路綫之一，1923年12月30號通車，長11.7公里。
巴黎地鐵14號綫

**巴黎地鐵14號綫**（）係巴黎地鐵16條路綫之一，1998年10月15號通車，長27.8公里。
巴黎地鐵11號綫

**巴黎地鐵11號綫**（）係巴黎地鐵16條路綫之一，1935年4月28號通車，長11.7公里。
巴黎地鐵13號綫

**巴黎地鐵13號綫**（）係巴黎地鐵16條路綫之一，1911年2月26號通車，長24.3公里。
死有對証

《**死有對証**》係香港無綫電視製作嘅時裝電視劇，由陳曉華、馬貫東、吳若希、韋家雄、阮浩棕、車婉婉、韓馬利、杜燕歌、王綺琴、林熹瞳、陳嘉輝演出，黃偉聲監製。
非份之罪

《**非份之罪**》係香港無綫電視製作嘅時裝電視劇，由吳啟華、陳煒、徐榮、賴慰玲、單立文、譚凱琪、江欣燕、吳偉豪、朱敏瀚、劉佩玥、阮浩棕、戴祖儀、游嘉欣、貝安琪、江嘉敏、韋家雄、羅冠蘭、盧宛茵、李家鼎、黎燕珊、鄧智堅、林秀怡演出，王心慰監製。
武林 (電視劇)

《**武林**》係香港無綫電視製作嘅時裝電視劇，由黃智賢、高海寧、周嘉洛、吳偉豪、謝嘉怡、江嘉敏、鄺潔楹、游嘉欣、鄭子誠、車婉婉、蔣祖曼演出，陳維冠監製。

## 製作
### 籌備
2024年2月，舉行開鏡儀式
### 拍攝
2024年7月，呢套劇殺青
## 參考資料

## 外部連結
*
非常檢控觀

《**非常檢控觀**》（），係香港無綫電視製作嘅時裝電視劇，由馬德鐘、吳偉豪、賴慰玲同埋陳煒領銜主演，陳曉華、游嘉欣、蔣家旻同埋張馳豪聯合演出，林志華監製。

呢套劇唔止用檢控官做題材，而劇中嘅角色名包希仁、展熊飛、公孫珀都係同《包青天》劇集系列入便嘅包拯、展昭、公孫策近乎撞名。

## 演員表

### 律政司

### 警察

### 包家

### 趙家

### 龐家

### 與案件有關人物
#### 仁義何價（第1 - 2集）

#### 假面人不認妻（第2 - 6集）

### 其他演員

## 軼事
*呢套戲係馬德鐘、江嘉敏、羅蘭、吳嘉儀、黃一鳴、黃長興、利穎怡、魯振順喺無綫電視嘅告別作
*呢套戲係吳偉豪及吳大強父子檔第一套同場演出嘅劇集，但由於呢度劇拍完一直都無播出，令到套劇開拍完後拍嘅《飛常日誌》成為第一套播出的兩人合演劇集。

## 前後節目
模仿人生

《**模仿人生**》係香港無綫電視同中國優酷聯合製作嘅時裝電視劇，由袁詠儀、江美儀、張曦雯、羅子溢、張振朗、關禮傑、陳自瑤、陳楨怡、栢天男、謝雪心、黎燕珊、吳瑞庭、郭珮文、何沛珈、陳若思、胡敏芝、羅皓誼、盧映彤、王嘉慧、趙璧渝、阮嘉敏、邢慧敏、尹詩沛、鄧伊婷、倪嘉雯、鞏姿希、周麗欣、莊易羚演出，謝穎、鍾澍佳、權香蘭、關文深監製。
新聞女王2

《**新聞女王2**》係香港無綫電視同中國優酷聯合製作嘅時裝電視劇，《新聞女王》續作，由佘詩曼、黃宗澤、李施嬅、高海寧、王敏奕、馬國明主演，謝穎、鍾澍佳、權香蘭、關文深監製。無綫電視翡翠台喺2025年11月10號到12月15號逢禮拜一到五20:30-21:30播，而myTV SUPER提供4K版本點播。

## 演員表

### 主要角色
*佘詩曼 飾 文慧心
*黃宗澤 飾 古肇華
*李施嬅 飾 張家妍
*高海寧 飾 許詩晴
*王敏奕 飾 劉　艷
*馬國明 飾 梁景仁
*夏文汐 飾 阮雪君
*譚俊彥 飾 陳子傑
*陳曉華 飾 唐芷瑤
*鄧智堅 飾 余英飛
*龔慈恩 飾 方羅麗嫦

### 其他角色
*蔣祖曼 飾 白書昀
*何廣沛 飾 潘志傲
*吳業坤 飾 馬家明
*高鈞賢 飾 邵俊樂
*傅嘉莉 飾 楊芷菲
*郭柏妍 飾 賴嘉詠
*谷婭溦 飾 司徒蕊天
*蔡　潔 飾 阮雪君 （青年）
*林正峰 飾 王　偉
*關寶慧 飾 芬　姐
*泰　臣 飾 莊永昌
*張松枝 飾 趙　民
*袁富華 飾 胡志成
*朱凱婷 飾 游小姐
*曾文心 飾 狼　狗
*林俊其 飾 總監秘書
*姚宏遠 飾 姜力恆
*倪嘉雯 飾 冼蔓芝
*姚宏遠 飾 姜力恆
*楊證樺 飾 司徒李勤
*鄭衍峰 飾 姚懷恩
*路　芙 飾 李顯霆
*羅雪妍 飾 鄧貝君
*蔡誌恩 飾 高窨軍
*郭浩皇 飾 錢冠升
*鄧美欣 飾 岑靖婷
*葉凱茵 飾 馮彥湘
*容天佑 飾 黃子昌
*莫家淦 飾 伍家豪
*葉凱茵 飾 馮彥湘
*李顯曜 飾 林子淳
*郭千瑜 飾 安雅雯
*黃浩霆 飾 邵俊龍
*朱樂洺 飾 陳宇軒
*邵展鵬 飾 王世輝
*霍建邦 飾 郭文晉
*陳俊堅 飾 胡友亮
*林沚羿 飾 SNK記者
*魏惠文 飾 SNK攝影師
*周嘉全 飾 SNK攝影師
*江富強 飾 SNK司機
*曾航生 飾 新聞處處長
*袁文傑 飾 警務處處長
*潘志文 飾 梁景仁之父
*呂　珊 飾 梁景仁之母
*潘冠霖 飾 新聞處秘書
*關浩揚 飾 友台記者
*黎寬怡 飾 友台記者
*賴彥妤 飾 友台記者
*張詩欣 飾 友台記者

## 出面網頁
*新聞女王2線上看｜劇透懶人包！全25集劇情（持續更新）佘詩曼/黃宗澤/馬國明/高海寧再掀新聞風暴 | TVB 無綫電視
*新聞女王2 | TVB 無綫電視
*《新聞女王2》myTV SUPER線上看
*《新聞女王2》(4K版)myTV SUPER線上看

## 前後節目
Bruno Lam

**Bruno Lam**（），係一位新時代電視男藝員，同埋一位成員喺Green Team。

## 簡歷
Bruno Lam喺香港出世，3歲開始移民至加拿大。佢喺列治文中學讀書同畢業。19歲開始喺卑詩大學做Commerce Studies。

## 出面網頁
*
香港探秘地圖

《**香港探秘地圖**》係香港無綫電視製作嘅時裝電視劇，由黎耀祥、龔嘉欣、丁子朗、倪嘉雯、孔德賢、袁文傑、楊玉梅、莊思敏、莊思明、關曜儁、蔡國威演出，王偉仁監製。
今治足球會

**今治足球會**（）係日本一支職業足球隊，日本乙組職業足球聯賽（J2）球隊之一。

## 史
佢嘅前身係**愛媛足球會**，1955年成立。2020年加入日本職業足球聯賽。

## 參考
雷佐治二次內閣

**雷佐治二次內閣**係1918年12月14號成立，但之前嘅戰時內閣體制，斷斷續續到1919年1月或10月先算結束。

而首相雷佐治係該內閣任期內，愈來愈倚重保守黨嘅支持。最後係1922年自由黨備受賣爵醜聞困擾下，保守黨撤回支持，內閣倒台，保守黨班拿羅授命組新閣。

## 內閣人事

## 參考資料及備註
FC大阪

**FC大阪**（）係日本一支職業足球隊，日本丙組職業足球聯賽（J3）球隊之一。球會根據地係大阪府，主場係東大阪市花園ラグビー場。

## 史
1996年成立。2023年加入日本職業足球聯賽。 

## 參考
奈良俱樂部

**奈良俱樂部**（）係日本一支職業足球隊，日本丙組職業足球聯賽（J3）球隊之一。球會根據地係奈良縣，主場係ロートフィールド奈良。

## 史
1991年成立。2023年加入日本職業足球聯賽。 

## 參考
高知聯體育會

**高知聯體育會**（）係日本一支職業足球隊，日本丙組職業足球聯賽（J3）球隊之一。球會根據地係高知縣，主場係高知県立春野総合運動公園陸上競技場

## 史
2016年成立。2025年加入日本職業足球聯賽。 

## 參考
宮崎棒牛鳥

**宮崎棒牛鳥**（；；）係日本足協屬下嘅一間足球會，喺1965年成立，位置喺日本宮崎縣宮崎市。球會根據地係宮崎県宮崎市，主場係いちご宮崎新富サッカー場。

## 史
1965年成立。2021年加入日本職業足球聯賽。

## 參考
臥底嬌娃

《**臥底嬌娃**》（），前名《**特勤女團**》，係香港無綫電視製作嘅時裝電視劇，由張曦雯、陳瀅、馬貫東同埋羅毓儀領銜主演，邵美琪、鍾柔美、關禮傑、黃子恆同埋杜燕歌聯合演出，方駿釗監製。

## 演員表
### 主要角色
*馬貫東 飾 潘奕風
*張曦雯 飾 沈佳琪
*陳瀅 飾 江妙姿
*羅毓儀 飾 童小茹
*邵美琪 飾 卡邦妮
*關禮傑 飾 劉彪
*鍾柔美 飾 劉寶儀
*黃子恆 飾 郭宗南
*杜燕歌 飾 權世豪
### 其他角色
*黃子雄 飾 禤步青
*吳子冲 飾 克洛索帕
*涂毓麟 飾 歐凱
*韋家雄 飾 權世傑
*關曜儁 飾 朱琪
*白彪 飾 白學年
*姚嘉妮 飾 鄺麗荃
*李海銅 飾 蘇嘉盈
*張武孝 飾 卡大韋
*劉展霆 飾 余旦
*伍仲衡 飾 評判 （客串）
*糖妹 飾 評判 （客串）
*胡渭康 飾 評判 （客串）

## 軼事
*呢度戲係邵美琪同埋關禮傑時隔7年同5年後再度同無綫電視拍攝嘅劇集，亦都係兩人繼《兵權》、《廉政行動2004》、《珠光寶氣》同埋《誇世代》後第五度合作。
*呢度戲係馬貫東第一套擔任第一男主角嘅作品。

## 出面網頁
*臥底嬌娃 | TVB 無綫電視
*臥底嬌娃線上看劇情懶人包！全25集劇透（持續更新）張曦雯/陳瀅/羅毓儀組臥底女團 攜手馬貫東智破毒案 | TVB 無綫電視

## 前後節目
夫妻的博弈

《**夫妻的博弈**》係香港無綫電視同中國優酷聯合製作嘅時裝電視劇，由高海寧、馬國明、張頴康、郭柏妍、黃智賢、陳曉華、何廣沛、鄧智堅、游嘉欣、李成昌、林漪娸、楊卓娜、何沛珈、王嘉慧、林熹瞳、姚宏遠、葉泓聲、李海銅、董敬文、賴彥妤、唐嘉麟、曹銦玲演出，謝穎、鍾澍佳、權香蘭、黃國輝監製。
栃木葡萄足球會

**栃木葡萄足球會**（）係日本 係日本一支職業足球隊，日本乙組職業足球聯賽（J2）。球會根據地係栃木縣，主場係CITY FOOTBALL STATION。

## 史
1947年成立。2025年加入日本職業足球聯賽。 

## 參考
志摩西班牙村

**志摩西班牙村**（日文：志摩スペイン村），係喺日本志摩嘅西班牙主題樂園。

## 睇埋
*志摩
*近畿日本鐵道

## 出面網頁

*
雷佐治戰時內閣

**雷佐治戰時內閣**係1916年12月6號成立，取代柯士基戰時內閣。

一次大戰雖然導致各黨派組成聯合政府，但保守黨一直要求更多席位，最終導致該黨同柯士基決裂。最後柯士基下野，雷佐治帶領自由黨，自己維持戰時內閣。

1918年雖然停戰，但戰時內閣維持至巴黎和會結束。最後係1919年10月，內閣回到和平時應有嘅態勢。

## 內閣人事

## 備注同參考來源
七星崗

**七星崗**係香港新界元朗區八鄉嘅其中一條村落。呢條村原本喺城門水塘現址，1920年代尾因為水塘工程而搬到八鄉。
## 鄰近
*七星崗鄧氏宗祠
*石崗軍營
*石崗機場
上輋

**上輋**係香港新界元朗區八鄉嘅其中一條村落。
## 鄰近
*上輋林氏宗祠
*上輋張氏宗祠
大窩 (八鄉)

**大窩**係香港新界元朗區八鄉嘅其中一條村落。
## 鄰近
*大窩鄧氏宗祠
*大窩蔡氏宗祠
*大窩三槐堂
元崗

**元崗**係香港新界元朗區八鄉嘅其中一條村落。附近又有一條村叫元崗新村。
## 鄰近
*元崗村梁氏宗祠
*元崗眾聖宮
水流田

**水流田**係香港新界元朗區八鄉嘅其中一條村落。
## 鄰近
*彝華蔡公祠
*育桂堂
*國茂鄧公祠
水盞田

**水盞田**係香港新界元朗區八鄉嘅其中一條村落。
## 鄰近
*張四美堂宗祠
*張達錦祖公祠
*利達橋碑
牛徑

**牛徑**係香港新界元朗區八鄉嘅其中一條村落。

牛徑同旁邊嘅蓮花地組成一個叫合山圍嘅聯盟。

## 鄰近
*李慶善堂
*牛徑鄭氏家祠
*嶺梅莊
吳家村

**吳家村**係香港新界元朗區八鄉嘅其中一條村落。呢條村喺1930年代搬到八鄉。
## 鄰近
*江夏圍大屋
蓮花地

**蓮花地**係香港新界元朗區八鄉嘅其中一條村落。

蓮花地同旁邊嘅牛徑組成一個叫合山圍嘅聯盟。

## 鄰近
*八鄉中心小學
*廣深港高速鐵路石崗列車停放處
*蓮花地郭氏宗祠
合山圍

**合山圍**係香港新界元朗區八鄉入面，由牛徑同蓮花地兩條村組成嘅聯盟。佢哋每五年亦會搞一次太平清醮。
柯士基戰時內閣

**柯士基戰時內閣**，或稱柯士基四次內閣，係1915年5月成立，係由自由黨、保守黨同工黨三黨協議組成，取代柯士基三次內閣。

一戰雖然係1914年開打，但英國各黨係次年先協議好成立聯合政府。但柯士基領導內閣唔夠一年，就被保守黨逼宮。最終另一派自由黨人雷佐治接手聯合政府，組織新嘅戰時內閣。

## 內閣人事

## 備注同參考來源
元崗新村

**元崗新村**係香港新界元朗區八鄉嘅其中一條村落，喺元崗村附近。
## 鄰近
*清潭水塘
*八鄉牌樓
橫台山

**橫台山**係香港新界元朗區八鄉嘅一笪地方。呢度由幾條村落組成，統稱**橫台山村**，包括**橫台山下新屋**、**橫台山永寧里**、**橫台山河瀝背**、**橫台山散村**、**橫台山羅屋村**。

## 鄰近
*八鄉警署
*八鄉消防局
*廷季鄧公祠
*橫台山遊樂場
A.I.靈接觸

《**A.I.靈接觸**》（），前名《**我的詭異日記**》，係香港無綫電視嘅短劇，亦係繼《在我心中，你是獨一無二》後香港第二個完全用AI技術生成畫面嘅電視節目，但依然由真人配音員配音。呢套短劇喺香港時間2025年10月13號到11月17號逢禮拜一、二21:30到21:35喺TVB Plus播出，總共11集，每集長分幾鐘。而myTV SUPER就會逢禮拜一上架5集。故仔用嘅主角11個靈異夢境做題材。

## 角色
呢啲角色全部都係AI演員。
*張家欣（Chloe）

## 每集內容

## 出面網頁
*A.I.靈接觸 - myTV SUPER
伊恩法蘭明

**伊恩法蘭明**（**Ian Fleming**，）係一位英國作家，佢最出名嘅作品就係占士邦系列間諜小說。佢出身自富裕家庭，家族同商人銀行「富林明集團」關係密切。佢爸爸曾經係亨利選區嘅國會議員，由1910年起任職，直到1917年喺西方戰線陣亡為止。
胡安拉蒙希梅內斯

**胡安拉蒙希梅內斯**（**Juan Ramón Jiménez**，）係一位西班牙詩人，亦係一位多產嘅作家，佢喺1956年獲頒諾貝爾文學獎。
查普托娃

**查普托娃**（**Zuzana Čaputová**，）係一位斯洛伐克政治人、律師兼環保人士。佢喺2019年至2024年期間擔任斯洛伐克第五任總統，係斯洛伐克史上第一位女總統，亦都係最後生嘅總統，當選嗰陣得45歲。
米格爾安赫爾阿斯圖里亞斯

**米格爾安赫爾阿斯圖里亞斯**（**Miguel Ángel Asturias**，）係危地馬拉一位詩人、外交官、小說作家、劇作家同記者。佢喺1967年獲頒諾貝爾文學獎，佢嘅作品成功引起世界對土著文化嘅關注同重視，尤其係關於佢祖國危地馬拉嘅文化。
## 出面網頁

類:詩人
類:外交官
類:小說家
類:劇作家
類:記者
類:危地馬拉人
艾拿費茲哲羅

**艾拿費茲哲羅**（**Ella Fitzgerald**，）係一位美國女爵士樂歌手、詞曲作家同作曲家，有時會被譽為「歌壇第一夫人」、「爵士樂女王」同埋「艾拿夫人」。佢之所以出名，係因為佢音色純淨、咬字無懈可擊、樂句處理出色、節奏感強、音準極佳，仲有絕對音感；此外，佢嘅即興演唱技巧就好似管樂一樣揮灑自如，喺擬聲吟唱方面尤其突出。
陳天賜

**陳天賜**（，），係香港男藝人，歌手同模特兒，同埋《對號入座》嘅演出者。

## 簡歷
陳天賜喺香港出世同成長。2020年透過ViuTV節目《對號入座》。

## 演出
### 電視節目（[[ViuTV]]）
*2020年：《對號入座》演出者

## 出面網頁
*
田見超

**田見超**（，，綽號為**田中**），係香港男藝員，歌手，中日混血兒，同埋《全民造星III》嘅參賽者，最後入圍至50強。

## 簡歷
田見超係一位中日混血兒，喺香港出世同成長，有同許紹燊拍拖。2020年透過ViuTV節目《全民造星III》，成為11號參賽者，但入圍至50強後止步。

## 演出
### 電視節目（[[ViuTV]]）
*2020年：《全民造星III》參賽者，11號，50強後出局
*2021年：《囝囝女女730》嘉賓

## 出面網頁
*
姚梓殷

**姚梓殷**（，），係香港男藝人，同埋《全民造星V》嘅參賽者，最後入圍至60強。

## 簡歷
姚梓殷喺香港出世同長大。2022年開始報名參加ViuTV《全民造星V》，成為31號參賽者，比賽時有唱**閉目入神**，但入圍至60強後止步。

## 演出
### 電視節目（[[ViuTV]]）
*2022年：《全民造星V》參賽者，31號，60強後出局

## 出面網頁
*
戴晉揚

**戴晉揚**（，），係香港ViuTV男藝人同歌曲作品人，同埋《Good Night Show 全民造星》嘅參賽者。

## 簡歷
戴晉揚喺香港出世同長大。2018年透過ViuTV《Good Night Show 全民造星》，成為3號參賽者，比賽時有唱**愛是懷疑**，比賽後成為獨立音樂人。2025年同張進翹，Pang Wai Lam同siuchunji唱《前傳》喺ViuTV節目《全民造星VI》，由李拾壹同CMGroovy作歌。

## 演出
### 電視節目（[[ViuTV]]）
*2018年：《Good Night Show 全民造星》參賽者，3號
*2021年：《囝囝女女730》嘉賓

## 歌曲
*2021年：《Take Me Away》
*2025年：《前傳》

## 出面網頁
*
麗塔李維蒙塔奇尼

**麗塔李維蒙塔奇尼**（**Rita Levi-Montalcini**，）係意大利一位神經生物學家。佢憑住發現「神經生長因子」，同佢嘅同事史丹利科恩一齊喺1986年共同獲頒諾貝爾生理學或醫學獎。
## 出面網頁
史丹利科恩

**史丹利科恩**（**Stanley Cohen**，）係一位美國神經生物學家。佢同佢嘅同事麗塔李維蒙塔奇尼憑住發現「神經生長因子」，一齊喺1986年共同獲頒諾貝爾生理學或醫學獎。
郭駿賢

**郭駿賢**（，），係香港男藝人，自由工作者，同埋《全民造星VI》嘅參賽者。

## 簡歷
郭駿賢喺香港出世同成長。2025年參加《全民造星VI》，成為71號參賽者。

## 演出
### 電視節目（[[ViuTV]]）
*2025年：《全民造星VI》參賽者，71號

## 出面網頁
*全民造星VI #71 郭駿賢 Jery
*
開鎖佬 (樂隊)

**開鎖佬**（），係香港五人搖滾樂隊，喺2017年組成，2021年起成員有主音大雄、鼓手Tom、鍵盤手Eric、結他手阿東同埋低音結他手Harry，2024年簽約英皇娛樂旗下嘅288 Records主流出道，弟一首派台歌係《我們都是這樣沒有長大的》。

## 音樂作品
### 單曲

### Demo
*《阿木》

## 獎項

## 外部連結
*
黃子健 (全民造星V)

**黃子健**（，，綽號為**TK**），係香港男藝人，同埋《全民造星V》嘅參賽者，最後入圍至94強。

## 簡歷
黃子健喺香港出世同成長，識精通英文，中文，普通話同韓文。2022年透過ViuTV節目《全民造星V》，成為65號參賽者，佢有跳舞同唱U Got It，但入圍至94強後止步。

## 演出
### 電視節目（[[ViuTV]]）
*2022年：《全民造星V》參賽者，65號，94強後出局

## 出面網頁
*
趙公諾

****(Lok Chiu)，香港親中派商界人士。承創互連科技有限公司行政總裁，南昌大學博士研究生。

## 部分公職

* 大灣區經貿協會主席團主席

## 部分榮譽

* 第六屆、第七屆全球華人傑出青年獎得主
* 粵港澳大灣區第三屆傑出青年企業家獎項之「最佳社會責任獎」
* 香港創新科技成就大獎之「新一代企業精英奬」
* 首屆大灣區院士

## 政治立場
佢係香港親中派成員，主張香港企業同青年人走進大灣區，融入國家發展。

## 家庭
佢阿爸係趙芝勝。

## 參考來源
Jodelle Ferland

**Jodelle Micah Ferland**（），係加拿大女藝員，加拿大自由黨人同藝員。佢通常係演員。

## 家族
Jodelle Ferland有一個姊女Marisha（演員）同一個哥Jeremy（唱歌人）。

## 簡歷
Jodelle Ferland喺加拿大嘅卑詩省那乃磨出世同成長。2歲開始做廣告，4歲開始拍電影。

## 演出
*2015年：《》Five，Das，Emily Kolburn
*2025年：《》飾 Vanessa

## 出面網頁
*
法蘭傑碩·古柏卡

**法蘭傑碩·古柏卡**（****，）係捷克畫家同平面設計師，佢喺抽象藝術早期同奧菲斯立體主義嘅先驅。

## 註
杜勒西達斯

**戈斯瓦彌·杜勒西達斯**（**Gosvāmī Tulasīdāsa**，）係古印度作家同詩人，作咗《羅摩功行錄》。

## 參考資料

## 出面網頁
現在音樂903拍首歌

**現在音樂903拍首歌**係2002年香港商業電台叱咤903，now.com.hk同唱片公司合作，由DJ為一啲當時歌手嘅主打歌曲拍MV嘅項目。

## 歌曲列表

## 參考來源
列斯阿曼

**列斯阿曼**（****，出生名**Rizwan Ahmed**，烏都文IPA：，）係英國一位演員同歌手。

## 拍過嘅戲
* 《我不是拉登》（2012，The Reluctant Fundametalist）
* 《頭條殺機》（2014，Nightcrawler）
* 《俠盜一號: 星球大戰外傳》（2016，Rogue One: A Star Wars Story）
* 《再一次禁戀》（2016，UNA）
* 《微光之城》（2016，City of Tiny Lights）
* 《叛諜追擊 5: 身份重啟》（2016，Jason Bourne）
* 《毒魔》（2018，Venom）
* 《淘金殺手》（2018，The Sisters Brothers）
* 《指引兩顆心》（2023，Fingernails）
* 《紐約暗煞》（2024，Relay）
* 《腓尼基大作戰》（2025，The Phoenician Scheme）

## 出面網頁

* 
* 

類:英國男演員
趙芝勝

****，香港親中派商界人士。佢係做電子零件代理起家，喺1993年喺東莞開設自己嘅廠房並成立承創互連科技有限公司，並擔任主席。美國加利福尼亞州立大學博士後。

## 部分公職

* 香港浸會大學基金榮譽會董
* 香港浸會大學尚志會贊助人
* 香港傳承基金總理團主席
* 香港睦群助更生協會董事局主席
* 思施慈善基金創辦人
* 香港培道小學校董
* 香港書法愛好者協會名譽會長
* 香港工業專業評審局 2024-2026執委會委員

## 部分榮譽

* 法國北歐大學榮譽商學博士（有爭議）
* 香港工業專業評審局院士
* 粵港澳大灣區經貿研究院院士
* 2021年榮獲社會責任企業家獎
* 粵港澳大灣區協會卓越企業家傳承大獎
* 奧地利史懷哲協會2020慈善榮譽勳章
* 奧地利史懷哲協會2021文理學榮譽勳章

## 家庭
佢有三個仔女，其中趙公諾係佢嘅長子。

## 爭議
佢報稱自己係法國北歐大學榮譽商學博士，但喺有人就質疑佢哋嘅學位嘅認受性，亦有人向傳媒爆料指，呢間大學報稱嘅地址，只係住宅區街邊一處門牌，並無任何機構辦學嘅跡象。

## 參考來源
ROVER 綜藝咁樣樣

《**ROVER 綜藝咁樣樣**》（）係香港MakerVille製作嘅真人騷遊埠節目，由ROVER、陳安立同練美娟主持，2025年10月20號到10月31號逢禮拜一到五22:30－22:55，11月3號到11月6號禮拜一到四22:30－23:00同11月7號禮拜五22:30－23:30喺香港電視娛樂ViuTV播出。節目入面ROVER四子透過「指導」，喺中國海南島進行一連串實習訓練以提升「綜藝能力」。

## 每集一覽

## 註

## 出面網頁
*ViuTV：ROVER 綜藝咁樣樣
*MakerVille：ROVER 綜藝咁樣樣
*

## 電視節目變遷
霍德浚

**霍德浚**（，），係建築碩士學生，同埋《全民造星VI》嘅參賽者。

## 簡歷
霍德浚喺香港出世同成長。2025年開始參加ViuTV節目《全民造星VI》，成為86號參賽者。

## 演出
### 電視節目（[[ViuTV]]）
*2025年：《全民造星VI》參賽者，86號

## 出面網頁
*全民造星VI #86 郭民鋒 Anthony
*
Brianna Roman

**Brianna Roman**（）係美國女YouTuber同埋化妝人。

## 家族
Brianna Roman嘅細老仔叫做Isaiah，而女仔叫做Evey。

## 簡歷
Brianna Roman係一個波多黎各人，喺美國嘅賓夕凡尼亞州費城出世同長大，目前做一個化妝人。

## 出面網頁
*
第2屆香港行政長官補選

**2005年香港行政長官選舉補選**，係香港特別行政區嘅行政長官補選選舉，喺2005年7月10號舉行。提名期由2005年6月15號開始，去到6月28號完。由於曾蔭權當選後接替第2屆行政長官請辭董建華剩返低嘅任期。

類:香港行政長官選舉
類:2005年選舉
類:香港2005年
第8屆香港立法會選舉

**2025年香港立法會選舉**，係香港特別行政區成立之後嘅第八屆立法會選舉，維持90個議席，議席組成完全跟返上一屆，提名期由10月24號到11月6號舉行，喺2025年12月7號投票。

類:2025年香港政治
悶殺

**悶殺**（參照，直譯可作**窒息式將死**）係國際象棋上嘅術語，屬於將死一種。呢種將殺係騎士嘅特色戰法：隻騎士上前攻擊敵方國王，而目標國王俾己方嘅棋圍住圍到佮佮冚—**窒息**所指嘅嘢—因而動彈不得，形成將死嘅局面。

## 成因
悶殺呢種情況常見於棋盤嘅角落頭：噉係因為若果國王喺角落頭，三隻棋就足以圍住佢令佢郁唔到，而相比之下假如國王喺開局個位，就需要有五隻棋圍住先會令佢郁唔到；好似隔籬幅圖噉，黑國王喺 h8 個位，f7 嘅白騎士發動攻擊，黑國王俾己方兩隻卒同埋城堡圍住而無法移動，同時黑棋又冇能力食白騎士，於是就形成將死，白棋獲勝。順帶一提，就係因為呢個緣故，入堡會提升悶殺嘅機率—入堡呢個動作正正就係將己方國王移去近角落頭嘅位，能夠保護國王，但同時亦可能引致己方國王遭悶殺。

## 睇埋
*將死
*入堡

## 註釋

## 引咗

## 外拎
*悶殺，Chess.com
串擊

**串擊**（）係國際象棋上嘅戰術。使用串擊嘅棋手用自己其中一隻棋發動攻勢，而且受攻擊嗰隻棋後面有另一隻價值冇咁高嘅棋。通常敵方會因而將受直擊嗰隻棋移走，暴露出後面嗰隻價值較低嘅棋。譬如喺隔籬幅圖入便，白主教上前，黑皇后受到直接攻擊，同時白主教隔籬有隻白城堡看住，黑皇后冇得還擊，而假如黑棋將皇后移走，就會暴露出本來喺皇后身後嘅黑城堡，白主教可以食。只有主教、城堡同皇后呢啲行直線嘅棋，先可以發動串擊。

串擊有別於牽制。串擊同牽制有相似之處，兩者都係講緊沿住某條直線威脅兩隻或以上嘅敵棋，但係作用就相當唔同：喺串擊之中，受直擊嘅係較有價值嗰隻棋，而價值較低嗰隻棋企喺佢後面，結果通常係對手被迫移開受直擊嘅棋；而喺牽制之中，受直擊嘅係價值較低嗰隻棋，而價值較高嗰隻棋企喺佢後面，結果通常係對手因而唔敢郁受直擊嘅棋。

## 戰術價值
串擊有異於牽制：串擊係對較有價值嗰隻棋作出直接攻擊，受串擊嗰方難以阻止對手食自己嘅棋，問題好多時只係在於對方會食邊隻。

喺呢幅圖之中，輪到白棋郁，白國王同白皇后受到黑主教串擊。根據國際象棋嘅規則，白棋一定要保護白國王，但佢無法攻擊黑主教，唯有將國王移開。而白國王行開咗就表示，黑棋下一步可以食白皇后。即使白棋下一步即刻食返黑主教，黑棋依然著數咗—佢放棄一隻主教，食咗對方隻皇后。

喺呢幅圖入便，輪到黑棋行，黑皇后同黑城堡被白主教串擊。如果黑棋將皇后移走，白棋可以食佢隻城堡，而事實係由於皇后貴重過城堡，黑棋好可能會噉做。

## 棋局例子
喺實際嘅國際象棋比賽裡便，串擊係幾常見嘅戰術。唔少出名嘅棋局都有串擊嘅情況出現。

呢幅圖個棋局出自一九八九年。白棋犧牲自己隻主教，對黑國王同黑皇后發動串擊：佢啱啱行咗 51.Be5+ 將自己隻主教移去 e5；規則上，黑棋可以用自己隻國王食白主教（51...Kxe5），但係噉做白棋又可以應對，行 52.Qc3+ 將白皇后移去 c3，再次針對黑國王同黑皇后發動串擊，跟住黑國王仲係焗住要移開；即係無論如何，白棋都會喪失自己嘅皇后，最後局勢係雙方都有幾隻卒，黑棋除咗卒就得返一隻主教，而白棋就仲有隻皇后喺度—白棋將會有巨大優勢。黑棋方理解到呢點，就選擇投降。

## 睇埋
*戰術
*牽制
*捉雙
## 註釋

## 引咗

參考文獻：

*

## 連結
*GM Wolff 冠軍戰術系列—牽制與串擊，Chess.com
滴水不漏拯救隊

《**滴水不漏拯救隊**》（）係香港無綫電視製作嘅資訊節目，由2025年10月13號到10月24號逢禮拜一到五22:30到23:00喺翡翠台播出。節目由錢嘉樂、李旻芳、林秀怡、曾錦燊主持，會介紹屋企漏水點樣解決。

## 每集一覽

## 出面網頁
* 滴水不漏拯救隊 | TVB 無綫電視
Kaia

**Kaia** （全部大寫嘅風格化）係一個菲律賓女團。五重奏由孖生姊妹查理斯同安吉拉、亞歷克薩、索菲亞同夏洛特組成。 2021 年 12 月 10 日發行前出道單曲《 Kaya 》， 2022 年 4 月 8 日隨組合正式出道，首張單曲《 Blah Blah 》。
徐濤

Tsui To Murine

香港模特兒 1989年參加TVB舉辦嘅世界超級模特兒大賽 贏得香港賽區第二名 之後代表香港去土耳其 伊斯坦堡參加總決賽， 贏得最佳天橋模特兒及友誼小姐大獎，自此成為香港炙手可熱嘅模特兒。 其後於1994年成立徐濤專業模特兒公司及學校。
M VS M 上半場

《**M VS M 上半場**》係香港歌手楊千嬅喺新藝寶唱片推出嘅第一張個人粵語EP，喺2002年4月15日發行。呢張粵語EP攞到四白金嘅銷量成績，佢嘅續集《M VS M 下半場》就喺同年6月1日推出。

## 曲目

## 部分記事

* 《楊千嬅》呢首歌由林夕填詞，佢自己話呢首歌係送俾楊千嬅嘅生日禮物，亦係樂壇好少有以歌手個名嚟命名嘅歌。
* 為咗吸引歌迷，《M VS M 上半場》收錄咗《楊千嬅》（再生Remix），而之後嘅續集《M VS M 下半場》就收錄咗《楊千嬅》（更生Remix）。呢兩張粵語EP可以分開用兩部唱盤同步播放，咁樣就可以聽到《楊千嬅》（變身Remix）。換句話講，歌迷要集齊兩張粵語EP先可以聽到完整嘅《楊千嬅》（變身Remix），仲可以額外得到一張《M VS M 總決賽》粵語EP。
* 主打歌之一《閃靈》喺2002年現在音樂903拍首歌項目之下，由商台DJ森美、小儀執導MV。

## 參考來源
姚銓浩

****，香港親中派商界人士。香港金榮集團有限公司董事長。

## 部分公職

* 榮昇慈善基金會聯合創辦人
* 香港乙肝基金會副主席
* 北京市政協常委

## 部分榮譽

* 第3屆世界傑出華人青年企業家獎得主
* 榮譽勳章

## 參考來源
無業樓民

**《無業樓民》** （）係香港電視廣播有限公司製作嘅時裝電視劇，由劉松仁、伍詠薇、江華及張燊悅領銜主演，監製王心慰。呢套劇一共21集。故事講述反映香港人受到亞洲金融風暴影響後淪為負資產人士嘅生活寫照。

## 角色
* 劉松仁 飾 洪大龍（Tony）
* 伍詠薇 飾 羅繡蘭（Sue/Susan）
* 江　華 飾 凌希斯
* 張燊悅 飾 孫碧鈴
* 廖啟智 飾 古漢雲
* 洪天明 飾 洪金寶（Bowie）
* 郭少芸 飾 沈珍美
* 黎　宣 飾 毛　丹
* 麥長青 飾 洪大鳳
* 張英才 飾 羅彬瀚
* 鄧梓峰 飾 戴德廣
* 楚　原 飾 凌　波
* 白　茵 飾 吳曉庭
* 梁舜燕 飾 黎　凡
* 朱健鈞 飾 Charles
* 邵傳勇 飾 應修揚
* 陳伶俐 飾 凌雲佳
* 梁葆貞 飾 李細妹
* 夏　萍 飾 劉　金
* 成展權 飾 古浪聚
* 成珈瑩 飾 古慧真
* Joe Junior 飾 徐先生
* 林小湛 飾 徐太太
* 駱應鈞 飾 Peter
* 梁詠琳 飾 柴小欣
* 顏國樑 飾 沈勝財
* 馬國明 飾 球　迷 / 醫　生
* 李　岡 飾 Ken
* 戴少民 飾 Lam
* 邱萬城 飾 Roy
* 鄧英敏 飾 Sam
* 麥嘉倫 飾 Pan
* 王維德 飾 Man
* 余慕蓮 飾 卿　嫂
* 陳　琪 飾 Fanny
* 任港秀 飾 Anna
* 凌　漢 飾 金　伯
* 李海生 飾 貴　叔
* 劉綽琪 飾 Elaine
* 李思蓓 飾 女交通督導員
* 楊　怡 飾 May
* 蘇麗明 飾 Lily
* 楊　明 飾 Roger
* 趙永洪 飾 Brian

## 前後節目
中電總部

**中電總部**（）係香港中華電力嘅總部大樓，喺九龍啟德承啟道43號，本身係附屬喺啟德體育園嘅寫字樓項目，原本由遠東發展投得啟德體育園寫字樓同酒店項目發展權，後尾將寫字樓項目分拆出嚟賣畀中電做新總部，取代將紅磡海逸坊成座改做總部嘅計劃，2025年4月正式入伙。

## 睇埋
*香港啟德帝盛酒店（共用同一門牌地址）
天璽·天

**天璽·天**（）係香港九龍啟德一個私人住宅屋苑，地址係協調道10號，由新鴻基地產發展，總有3座樓，2025年入伙，鄰近啟德車站廣場同AIRSIDE。

天璽·天嘅基座附設商場，叫天璽·天Mall，直通港鐵啟德站B2出口。
天璽·天Mall

**天璽·天Mall**（）係香港九龍啟德一個商場，地址係協調道10號，住宅天璽·天嘅基座部份，面積22萬平方呎，直通港鐵啟德站B2出口，亦連接隔籬嘅AIRSIDE，而地庫亦構成將來嘅啟德地下購物街其中一部份。
周天衡

**周天衡**（，，綽號為**天衡**），係香港男藝員，結他手，結他老師，同埋一位香港合組ONE PROMISE嘅成員。

## 簡歷
周天衡喺香港出世同成長。2002年，佢加入香港合組ONE PROMISE（前名Empty）做成一位成員同結他手。

ONE PROMISE解散之後，佢轉型做獨立音樂人，主要做幕後同埋結他老師，其中麗英@小薯茄，MIRROR成員AK同邱傲然都係佢嘅學生。

## 出面網頁
*

## 參考來源
Nicholas Galitzine

**Nicholas Galitzine**（）係英國男演員同歌手。

## 簡歷
Nicholas Galitzine喺英國倫敦土生土長。

## 演出
*2016年：《》飾 Johnnie Blackwell

## 出面網頁
彭詡越

**彭詡越**（，，或者叫做**Zair**）係馬來西亞女歌手，同埋《聲夢傳奇2馬來西亞》嘅參賽者，最終攞得冠軍。

## 簡歷
彭詡越喺馬來西亞嘅吉隆坡市出世同成長。2022年透過《聲夢傳奇2馬來西亞》，比賽時有唱**離人**，並獲得了冠軍。

## 演出
### 電視節目（[[無綫電視]]）
*2022年：《聲夢傳奇2馬來西亞》冠軍

## 參考

## 出面網頁
*
Fizianna Kwan

**Fizianna Kwan**（）係香港女藝人同化妝人。

## 簡歷
Fizianna Kwan喺香港出世，5歲移民至加拿大。佢目前喺列治文中學返學，讀書同畢業。
以掃

**以掃**（；）係希伯來聖經入便嘅角色。佢係以撒同利百加之子，雅各嘅大哥，亦即係話佢係亞伯拉罕嘅孫。一般認為，以掃嘅形象係一個粗豪、勇武、中意戶外活動嘅人。根據創世記嘅描述，佢全身有毛，象徵住佢嘅野性同力量。佢擅長打獵，但性格衝動。喺猶太人嘅傳統之中，好多人都認為以掃冇細佬雅各咁有遠見，因而冇咁適合做族長。

希伯來人傳統認為，以掃係以東人嘅先祖，而雅各就係以色列人嘅先祖。雅各與以掃嘅故事反映古以色列同以東之間嘅關係，用嚟解釋點解歷史冇咁悠久（細佬）嘅以色列會征服以東。

## 出生背景

以掃同雅各係《創世記》提到嘅孖生兄弟，父母係以撒同利百加，即係話兩兄弟係亞伯拉罕同撒拉嘅孫。

按聖經記載，利百加佗住以掃同雅各嗰陣，感覺腹中兩個胎兒似乎喺度互相爭鬥。上帝喺異象中向佢啟示，話呢兩個細路將來會各自成為一個民族，而哥哥最終要服侍弟弟。到生仔嗰陣，以掃出世先，跟住雅各出世，出世嗰陣隻手仲捉住哥哥嘅腳踭，因此被命名為**雅各**，呢個名據講原意係**腳踭**噉解。

經文形容，兩兄弟無論外貌定性格都差好遠：以掃成身毛、皮膚赤紅，樣貌粗獷，大個後成為善獵之人；雅各就膚色光滑，性情溫和內斂，鍾意留喺帳棚裏面。根據猶太教傳統，以撒偏愛以掃，而利百加就特別鍾意雅各。

## 兄弟之爭

《創世記》嘅記載中，有一幕講到以掃為咗一碗湯，就將自己作為長子嘅名份賣咗俾細佬雅各。呢件事後來成為以掃性格嘅代表例子—猶太傳統將佢描寫成著眼於眼前享樂、唔考慮長遠後果嘅人。相反，雅各能夠意識到長子名份嘅象徵同實際價值，願意設手段去取得，顯示出佢較有遠見同謀略。

及後，兩兄弟嘅父親以撒年老，對眼唔再睇到嘢，打算賜福俾以掃，雅各就喺母親利百加嘅幫助下，假扮成阿哥，獲得父親嘅祝福。以掃知道之後，非常震怒，想殺死雅各。於是雅各就唯有逃走去到舅父嗰度避難。多年後，兩兄弟重逢，雅各諗住以掃仲懷恨在心，但以掃反而上前擁抱佢、原諒咗佢。兄弟之爭最後以和解告終。等到父親過身嗰陣，兩兄弟有再見面，並且一齊安排父親嘅身後事。

## 再睇
*雅各

## 註釋

## 引述

參考文獻：

*


## 拎

*聖經中嘅雅各同以掃，留意唔少猶太傳統都好似爾篇文噉，將以掃描寫成負面嘅形象。
Marie Dee

**Marie Dee**（）係美國女演員，化妝人同IG名星。佢嘅IG帳戶有多個2,100,000看。

## 簡歷
Marie Dee喺美國嘅德薩斯州出世同成長。佢有做一個化妝人。

## 出面網頁
*
社會企業研究院

「社會企業研究院」喺2014年成立，前身係「社會企業研究所」，到咗2017年喺當時嘅運輸及房屋局副局長蘇偉文教授見證下，正式改名做「社會企業研究院」。

根據該院網站，社會企業研究院嘅運作係基於「社會關愛約章」提出嘅六大原則，透過舉辦研討會、國際峰會同邀請國際級講者分享，提供持續教育同知識交流平台，提升商界對環境、社會同企業管治（ESG）嘅意識同專業水平。

社會企業研究院嘅服務主要包括以下三類：
*院士資格評選計劃
*社會關愛獎項
*認證ESG課程 CESGL®
 
## 創辦人
 
「社會企業研究院」創辦人廖珮而，曾經喺香港大學讀比較文學同英國文學，之後喺香港城市大學唸藝術碩士，主修互動媒體。畢業之後，佢去咗一間做擴增實境同虛擬實境嘅數碼解決方案公司做業務發展，後來轉去做通訊同市場營銷。
 
廖珮而做嘢嗰陣負責同非政府組織合作，搞咗好多活動同籌款，因為咁對社會企業呢個領域產生興趣。跟住，佢喺香港中文大學兼讀工商管理碩士課程，深入認識環境、社會同公司管治（ESG）嘅理念，並且開始關注呢個領域喺全球同香港嘅發展。

2014年，廖珮而創立咗社會企業研究所，希望成為NGO同商界之間嘅橋樑，到2015年正式成立社會企業研究院，廖珮而擔任總幹事。
 
廖湘琨喺2015年受邀加入社會企業研究院董事會，不過佢冇參與日常運作，之後喺2019年辭任，之後同研究院就冇合作關係喇。

 
## 歷年活動

## SERA聲明
 
社會企業研究院（SERA）於2025年8月21日發布聲明，回應《香港01》相關報導所引發的疑問，內容包括以下幾個方面：
 
  （一）回應社會企業研究院與亞洲知識管理學院的關係及創辦人廖湘琨的身份。
社會企業研究院表示雙方冇隸屬關係，而且理念上有差異。廖湘琨曾經擔任該院董事，但冇參與日常運作，已經喺2019年辭任，之後同該院冇關係。
 
  （二）回應院士及榮譽院士收費問題，以及是否借助名人效應招攬。
社會企業研究院解釋「院士」係榮譽性質，目的係肯定對社會有貢獻人士，院士費用係一次性收取，用於分攤行政同活動成本。該院指出會綜合考慮申請人嘅社會影響力、國際影響力、跨界別貢獻同經濟狀況等因素，每年撥出一定名額提供費用豁免，唔係利用知名院士名氣嚟招攬，而且尊重所有合資格人士對名銜、訪問或宣傳公告嘅意願。
 
  （三）回應是否付費即可成為院士的質疑。
社會企業研究院指出評審過程獨立同透明，由唔同評委輪流參與，嚴格遵守內部守則避免利益衝突。申請人如果未符合資格，評審會提出改善建議，可以透過完成相關課程補充資料，重新評核。
 
  （四）回應2023/24年度財務狀況，院方披露總收入約380萬元，其中來自院士的收入約297萬元，主要支出近360萬元，包括支付予董事廖珮而及其關聯公司的服務費。
社會企業研究院表示，相關收支符合法規並且經過獨立會計師核數，所支付薪酬參考市場水平，都係合理營運支出，唔涉及利益輸送。
 
此聲明旨在澄清報導內容，維持機構運作的透明與公信力。
Miklagard

**Miklagarðr**係拜占庭城嘅古北歐文（古羅斯文）名，即收尾嘅君士坦丁堡（依家土耳其嘅伊斯坦布爾）。呢個城市嘅其他名有科斯坦蒂尼耶（Kostantiniyye）同斯坦布爾Stambul。

「 Mikla 」係古北歐文mikil嘅縮寫，意思係「大」。所以Miklagard嘅意思係「偉大嘅城市」。 

嗰陣時有好多北歐人喺Miklagard服務拜占庭皇帝，包括收尾嘅挪威國王哈拉爾德 · 哈德拉達。 呢啲人叫做瓦良格人，佢哋組成咗一個由精英士兵組成嘅守衛。

呢家仲可以喺當地搵到啲盧恩字嘅痕跡，譬如喺哈吉亞 · 索菲亞大教堂度嘅盧恩文碑文。

西古德 · 約薩爾法雷國王喺1108年到1111年去耶路撒冷朝聖同十字軍東征期間，亦都喺Miklagard逗留過。

## 出面網頁

* 米克拉加德喺挪威大百科全書
趙羅尼

**趙羅尼**（，），原名周震邦（），係香港電影或廣告導演兼編劇，為 IFVA 同鮮浪潮短片比賽常客，之後繼續創作唔少短片同創辦 YouTube 頻道「香城映画」。

## 簡歷
趙羅尼喺灣仔區長大，細個讀緊東華三院李賜豪小學嘅時候畀媽媽鼓勵加入過少年警訊，亦都諗住第日做警察，不過後期因為某啲原因放棄咗。中學嗰陣一次行影音店嘅時候，畀一套白色精美珍藏史丹利·寇比力克影碟套裝（包括《發條橙》、《2001太空漫遊》等電影）吸引，加上受到黑澤明影響，慢慢開始對拍攝產生興趣，會喺校園借用同學嘅錄像機周圍拍嘢。中學畢業就去香港專業教育學院觀塘分校、香港知專設計學院攞咗基礎課程文憑（電影及動畫設計）同電影電視及攝影高級文憑，讀完出嚟就喺電影公司做剪接，月入大約只得5,000蚊，好難維持日常開支，所以先後轉去有線電視新聞部同蘋果動新聞做剪接師。2011年身兼導演同編劇創作咗第一段卡通短片《8964》，再創立以政治、社會題材主導嘅 YouTube 頻道兼製作公司「正治製作」。但係呢個頻道喺2015年宣布停止一切製作，原因係內容畀其他專頁盜用。

大專嗰陣，趙羅尼將課餘時間用嚟參加 IFVA 短片比賽，又三度參與鮮浪潮公開組競賽（《我們在東京那天》（2008）、《是誰打破了》（2012）同《吶喊》（2014））；2014年辭去剪接師一職後改編網絡文章，製作第一條續集短片《【公屋潮文】公屋・居屋・私樓》同《【公屋潮文之世伯後傳】沉默的男人》，內容有關買樓對香港年輕人帶嚟嘅壓力，重搵咗盧宛茵同自己阿爸周富海主演。由於短片喺網上一推出就爆紅，為佢增加咗唔少工作機會，於是成立製作公司「香城映画」，透過廣告收益支持自己繼續拍攝有興趣嘅題材。至於電影出道作品係2019年上畫嘅《失蹤》，而原定第二套作品《堅尼地道殺人事件》因為眾籌失敗而拍唔成；2022年開始積極經營 YouTube 頻道「香城映画」，專注創作網上短片。

## 幕後作品
### 編劇兼導演
#### 短片
* 2011年：《8964》
* 2008年：《我們在東京那天》
* 2012年：《是誰打破了》
* 2014年：《【公屋潮文】公屋・居屋・私樓》
**《【公屋潮文之世伯後傳】沉默的男人》
**《吶喊》
* 2015年：《香港玩完鳥》
* 2017年：《我的生涯規劃》

#### 電影
* 2019年：《失蹤》
* 拍唔成：《堅尼地道殺人事件》

## 演出作品
### 電影
* 2025年：《祥賭必贏》 飾 神秘大師
* 2026年：《金多寶》 飾 電影導演

### 電視劇
* 2025年：ViuTV《存酒人》 飾 講棟篤笑客人（第6集）

### 電視節目
* 2026年：ViuTV《我想身體健康》第118集嘉賓 主題 思覺失調

### 網上節目
* 2025年：試當真《墨魚遊戲2》 - 演出者

## 參考


## 出面網頁
* 
* 
* 
*
趙宗發

**趙宗發**（英文：**Chiu Chung Fat**），暱稱「**L.D.發**」，係香港YouTuber，先後做過YouTube頻道「」、「金剛crew」同「試當真」嘅幕後人員，亦兼任幕前演出。
## 演出
### 電視劇（[[ViuTV]]）
*2019年：《仇老爺爺》 飾 售票員（第11集）

## 出面網頁
*
全慧利

**全慧利**（，；）係香港韓國裔女KOL，主要喺Instagram發佈同香港、韓國兩地文化相關嘅短片。佢喺香港土生土長，爸爸媽媽都係韓國人。

## 簡歷
全慧利又做過YouTuber同KOL。2025年報名試當真節目《墨魚遊戲2》，成為51號參賽者。

## 演出
### 網上節目（[[試當真]]）
*2025年：《墨魚遊戲2》參賽者，51號

## 出面網頁
*
陳穎悠

**陳穎悠**（，），暱稱「**夢**」，係香港YouTuber，「試當真」幕前成員，喺2022年參加由「試當真」主辦嘅「校花校草2022」做咗校花15強，2024年簽約加入「試當真」。佢喺梁式芝書院讀書。

## 演出
### 網上節目（[[試當真]]）
*2025年：《墨魚遊戲2》參賽者，29號

## 出面網頁
* 
*陳穎悠參賽校花校草2022嘅個人資料
閃擊 (國際象棋)

**閃擊**（）係國際象棋入便嘅一種戰術，講緊某隻棋行開咗，因而令佢後面嘅另一隻棋得以直接攻擊敵棋。閃擊可以好有威脅性，因為行開咗嗰隻棋可以獨自攻擊其他敵棋，同時本來喺佢後面嗰隻棋又正喺度對另一個目標造成威脅，進而達致同時攻擊多隻敵棋嘅效果。

## 策略價值

閃擊之所以咁有效，主因係呢種戰術可以同時製造兩個威脅：一用閃擊，就表示最少會攻擊到一隻敵棋，同時郁咗嗰隻棋可以係郁去第個位置，進犯另外一隻敵棋；好多時，對手都無法一次過防守兩股攻勢，除非受攻擊嗰隻棋可以一邊移開一邊食另一隻進犯緊嘅棋。

如果閃擊造成將死局勢嘅話，就叫做**閃擊將死**。

## 棋局例子

喺呢盤棋之中，白棋可以行 1.Nc7+ 將自己隻騎士行去 c7 嗰格，噉樣唔單只捉雙同時攻擊兩隻黑城堡，仲有閃擊嘅效果，開咗條路出嚟俾白主教攻擊黑皇后，同埋俾白皇后攻擊黑國王。由於白皇后威脅緊黑國王，規則上黑棋必定要處理咗嗰個威脅先，因此喺下一步黑皇后唔可以去食 c7 嘅白騎士。

喺呢盤棋之中，黑棋啱啱行咗 8...Qxd4，將佢隻皇后移去 d4 嗰度。白棋可以作出反應，行 9.Bb5+ 將 d3 嗰隻白主教移去 b5。於是就出現閃擊：白主教行開咗，白皇后就有得攻擊黑皇后（閃擊）而同時白主教去咗 b5，就對黑國王造成威脅；規則上，黑棋跟住嗰步一定要設法保護國王，而由於黑皇后無法阻擋白主教嘅攻擊，亦無法食白主教，所以佢冇得郁，下一步，白皇后就可以食黑皇后。

## 睇埋
*捉雙
*牽制

## 參考

*
*

引用來源：

## 註釋

分類:國際象棋戰術
凱爾·艾倫

**凱爾·艾倫**（，）係美國男演員。

## 簡歷
凱爾·艾倫喺美國嘅加利福尼亞州利佛摩出世同成長，目前係跳舞人。

## 出面網頁
*
利佛摩

**利佛摩**（），係一位美國嘅加利福尼亞州城市，1876年4月1號開始建市。2020年有87,955人住。
鄺雋文

**鄺雋文**（，，綽號為**豬文**），係香港男藝人，好青年荼毒室嘅成員，同埋《墨魚遊戲2》嘅參賽者。

## 簡歷
鄺雋文喺香港出世同長大，目前做過英國牛津大學亞洲與中東研究哲學博士。佢又喺好青年荼毒室做一位成員。2025年開始同關灝泉參加試當真節目《墨魚遊戲2》，成為91號參賽者。

## 演出
### 網上節目（試當真）
*2025年：《墨魚遊戲2》參賽者，91號

## 出面網頁
關灝泉

**關灝泉**（，，綽號為**白水**），係香港男藝人，香港好青年荼毒室嘅成員，同埋《墨魚遊戲2》嘅參賽者。

## 簡歷
關灝泉喺香港出世同長大。佢喺香港中文大學做一位哲學系博士。2017年加入好青年荼毒室做一位成員。2025年同鄺雋文透過試當真節目《墨魚遊戲2》，成為90號參賽者。佢喺香港中文大學、嶺南大學同香港恒生大學嘅哲學系兼職講師，同事喺香港科技大學任教。

## 演出
### 網上節目（試當真）
*2025年：《墨魚遊戲2》參賽者，90號

## 出面網頁
杭元祥

**杭元祥**，中國政治人物。佢曾經做過中國宋慶齡基金會嘅黨組書記、常務副主席。而家佢嘅職務係中央紀委國家監委駐中國社會科學院紀檢監察組組長。佢係中共十九大、二十大嘅代表，亦都係第十三屆全國政協委員。

## 部分公職

* 中國和平統一促進會執行副秘書長

## 參考來源
黎卓斌

****(Michael)，香港親中派商界人士。畢業於英國修爾福大學，麗絲迪系統有限公司執行董事。

## 部分商界職務

* 材·智滙有限公司 主席 (2018-2020)

## 部分公職

* 香港中小型企業總商會第十六屆(2025-2026)會長
* 港城西北扶輪社社長 (2017-2018)
* 香港童軍總會新界東地域北區財務委員會副主席
* 香港傢俬裝飾廠商總會副主席(2015-2024)
* 鐘聲慈善社常務董事
* 香港雲泉仙館義務顧問

## 參考來源
邏輯剔函數

**邏輯函數**（）係一種函數，屬於 Sigmoid 函數嘅一種，可以將任意實數嘅輸入變換成 0 同 1 之間嘅數值。呢個函數喺統計學同機器學習上幾常用，尤其係用嚟處理一啲需要將輸出限制喺特定範圍內嘅問題，噉係因為好多實用上嘅問題，例如計機會率同比例等，都講求出嗰個數值要喺 0 同 1 之間。

## 數學定義

邏輯剔函數嘅標準形式係：
:\sigma (t) = \frac{e^t}{e^t+1} = \frac{1}{1+e^{-t}}
當中 t 可以係任何實數輸入，而 σ(t) 就係佢個輸出值，永遠都會喺 0 同 1 之間。

此外，邏輯剔函數仲有一個更廣義化嘅款：
:p(x)=\frac{1}{1+e^{-(x-\mu)/s}}
當中 μ 同 s 係參數，其數值可以由計數嘅人設定，用嚟更改條曲線嘅位置同形狀，簡單講 μ 控制條曲線嘅水平位置，而 s 就控制曲線嘅有幾斜。

## 數學性質
邏輯剔函數有幾個重要嘅性質：
* 當 t → +∞ 嘅時候，σ(t) → 1
* 當 t → -∞ 嘅時候，σ(t) → 0
* 當 t = 0 嘅時候，σ(t) = 0.5
* 條曲線對稱，對照於 (0, 0.5) 嗰點。

## 應用

邏輯剔函數常用於邏輯迴歸，用嚟將線性組合嘅結果轉換成 0 至 1 嘅概率值。假想有一個線性模型：
:t = \beta_0 + \beta_1 x
當中 x 為自變數，將之代入邏輯剔函數度：
:p(x) = \sigma(t)= \frac {1}{1+e^{-(\beta_0 + \beta_1 x)}}
當中 p(x) 可以設為**應變數嘅值為 1** 嘅機率。

除咗邏輯迴歸，邏輯剔函數仲有應用於人工神經網絡，以及各種需要將數值轉化成 0 到 1 嘅範圍嘅應用之中，譬如係二元分類呀噉。

## 睇埋
*邏輯迴歸
*Sigmoid 函數
*人工神經網絡

## 參考

分類:數學函數
分類:統計學
分類:機器學習
異色瞳

**異色瞳**，即**虹膜異色、虹彩異色**，就話人眼核唔同色，雙眼唔同有，單眼內唔同有。

異色瞳本身並唔係病，純粹人身色彩變化。之不過，有啲病個病會出現異色瞳，為咗安全計，蘇蝦仔一出世有異色瞳，就至好搵眼科檢查下。絕大部情況都好正常，視力正常。

睇成病，就異色症一種，雙眼就叫**虹膜異色症**，單眼叫**虹彩異色症**，有完全唔同，有部份唔同，有中央唔同。異色症唔止眼，髮膚都可以有，同色素，亦即黑色素好有關係。佢點造點傳，同埋濃度決定。好多時純粹基因遺傳，但亦有遺傳出問題，例基因嵌合、嵌合體，或者患病，或者受傷，從而得到異色瞳。人有，某啲人養動物都有。

虹膜色水，千變萬化，知同基因有關，但外部都會令佢變。但過程係乜，依家都未搞清楚。千千萬萬，得兩隻色素搞出來，亦即黑色素同黃褐色素。唔同比例，各層唔同分佈，散射出唔同效果。祇唔有啲變化，就有異色瞳。

完全異色，兩塊虹膜色水完全唔同。部份異色，扇形異色咁，一段虹膜色水同其餘唔同。中央異色，瞳孔周圍有環，或者瞳孔輻射出異色尖刺。

推斷原因眾多，由家畜身上睇，其中一種主要。黑色素分佈，由8-HTP 途徑決定。而相關基因突變，通常出自染色體均質受損。 貓狗牛馬，呢啲成日近親繁殖好常見。但人類好少異色症，有異色症，原因同缺乏遺傳多樣性無關。  

異色瞳出於色素過多過少。以人來講，眼生得黑色素多，虹膜增生，唔夠黑色素，就增生不足。

而異色瞳後天原因，好似患病、發炎、受傷、眼藥水整傷、腫瘤咁。

## 文化
中國記載得重瞳，唔見異色瞳，皆因絕大部人都深棕眼，並唔明顯，明顯睇出來好罕見。但都有一啲人有。

而西方色目多變，甚至為唔同色配上性格。淺色眼易啲睇出異色瞳。至早亞里士多得有講。有啲睇做迷人，有啲睇做邪惡。現代都有啲名人有，好似大衞寶兒咁，佢就後天畀人打傷，瞳孔肌肉唔能收縮，變咗異色瞳。呢種異色瞳，唔屬於色素變化。

異色瞳一眼睇出唔同，西方文藝作品有，日本文藝作品有，用來顯示天生異稟，出身唔同等等。二〇〇一年，文學比賽中，五分之一作品都有異色瞳。

## 攷
張依玲

**張依玲**（，），係加拿大新時代電視女藝員，初芷晴嘅姨媽，同埋《那些年·這些歌》嘅參賽者，同初芷晴合唱。

## 簡歷
張依玲喺香港出世同成長。2024年開始同初芷晴報名參加新時代電視節目《那些年·這些歌》，成為4號參賽者（同初芷晴一組合）。

## 演出
### 電視節目（[[新時代電視]]）
*2024年：《那些年·這些歌》參賽者，4號，同初芷晴合唱

## 出面網頁
*
李樂天

**李樂天**（，），係香港男藝人，學生，同埋《全民造星VI》嘅參賽者。

## 簡歷
李樂天喺香港出世同成長。2025年透過ViuTV節目《全民造星VI》，成為61號參賽者。

## 演出
### 電視節目（[[ViuTV]]）
*2025年：《全民造星VI》參賽者，61號

## 出面網頁
*全民造星VI #61 李樂天 Air
*
泡椒

**泡椒**，又叫**泡辣椒**、**醃辣椒**，係種醃菜，用到醋、鹽去醃製辣椒，味帶酸辣。
魚香肉絲

**魚香肉絲**係一味川菜，做法同魚香茄子相似，而主要材料係豬肉絲。傳統上，呢味菜係冇任何魚嘅成份，「魚香」係制作時選用豬肥瘦肉按3:7比例切二粗絲，配泡紅辣椒及木耳、竹筍等輔料，采用急火短炒、一鍋成菜嘅技法。肉絲需經碼味、碼芡後炒至散籽發白，再依次加入調料翻炒收汁 。
印尼燒豬肉

**印尼燒豬肉**（**Babi panggang**）係印尼風味嘅燒烤豬肉，未有固定嘅做法，但一般都會香料醃肉再攞去燒。
京菜

**京菜**又叫**北京菜**，民初叫過**北平菜**，係中國菜入面其中一個菜系，代表北京嘅菜式，一般歸類做魯菜嘅其中一個分支。
京醬肉絲

**京醬肉絲**係一味京菜，主要係用甜麪醬同豆瓣醬調成嘅「京醬」，同豬肉絲、蔥段、豆腐皮等爆炒而成，風味有啲似炸醬麪嘅炸醬，咸甜適中、醬香濃郁。
鹵煮火燒

**鹵煮火燒**，或者寫成**滷煮火燒**，係一味京菜，用肥豬肉同豬雜（譬如肺、腸、膶），同豆腐一齊放入鹵水煮。
荔枝肉

**荔枝肉**係一味閩菜嘅菜式，主要材料用炸豬肉同馬蹄，配搭用紅麴米煮嘅紅色酸甜汁，同粵菜嘅咕嚕肉有啲似樣。傳統上，荔枝肉冇放荔枝，而「荔枝」只係形容啲肉睇落似連殼荔枝，但亦有商家喺酸甜汁加埋荔枝去增加風味。
肉燕

**肉燕**，又叫**扁肉燕**，係閩菜嘅一味小食，類似餃，但餃皮（**肉燕皮**，又叫**燕皮**）落咗些少豬肉去整。肉燕可以將餃皮包埋肉餡一齊煮嚟食，亦可以淨係煮餃皮食。
川椒雞

**川椒雞**係一味潮州菜，將炸雞肉同用川椒、蔥、九層塔調製嘅香料粉去炒，上碟時用炸香嘅珍珠菜伴碟。
雞鴨血湯

**雞鴨血湯**係一味滬菜，主要用到雞血、鴨血、雞頭、雞腳、雞內臟去煮帶酸辣風味嘅湯。
滬菜

**滬菜**又叫**上海菜**，當地叫**本幫菜**，係中國菜入面其中一個菜系，代表上海嘅菜式，一般歸類做蘇菜嘅其中一個分支。
九天應元雷聲普化天尊

**九天應元雷聲普化天尊**係道教嘅神仙，神霄九宸天尊之一，簡稱**雷聲普化天尊**，又叫做**九天普化君**，**九天貞明大聖**等等，民間又叫佢做**雷祖**。佢係神霄**玉清真王**嘅化身，執掌九霄三十六天，化形十方三界。

**九天應元雷聲普化天尊**喺道教入面位格好高，僅次於三清。佢住喺玉淸天，統領雷部衆神。

根據道教經典，呢位天尊喺每月嘅初六日、辛日（辛未、辛巳、辛卯、 辛丑、辛亥、辛酉）會監觀萬天﹐浮游三界，并且回應信衆嘅祈求。佢可以消除各種瘟疫、邪氣、瘵病等等。

## 主要經典
《九天應元雷聲普化天尊玉樞寶經》、
《九天應元雷聲普化天尊玉樞寶懺》、
《無上九霄玉清大梵紫微玄都雷霆玉經》等。

## 引述
南宗五祖

道教**南宗五祖**係指道教南宗嘅五位祖師：張紫陽、石杏林、薛道光、陳楠、白玉蟾。

如果再加上張紫陽嘅弟子劉永年，以及白玉蟾嘅弟子彭鶴林，就合稱「南七真」。

根據古籍記載，熙寧二年（1069年），張紫陽祖師喺成都遇到劉海蟾祖師，得到佢傳授金丹大道，之後修煉成仙。張紫陽祖師將金丹大道嘅法訣傳咗畀石杏林祖師，石杏林祖師又傳咗畀薛道光祖師、薛道光祖師傳咗畀陳楠祖師、陳楠祖師傳咗畀白玉蟾祖師。

## 引述
炒肝

**炒肝**係一味京菜，用到豬膶同豬大腸，再用豉油、醋同蒜去炒，最後打個芡汁，多數配饅頭一齊食。
閩菜

**閩菜**又叫**福建菜**，係中國菜入面其中一個菜系，代表福建嘅菜式，可以根據地域細分福州菜、閩西菜、莆田菜、閩北菜同閩南菜五種。
魯特琴

**魯特琴**（**Lute**）係指任何有琴頸、琴身背面又深又圓形成一個中空共鳴箱、而且琴身通常有音孔嘅彈撥弦樂器。魯特琴可以係有琴格嘅，亦可以係冇琴格嘅。
羅斯福新政

**羅斯福新政**（**New Deal**）係指美國總統富蘭克林羅斯福為咗應對1929年開始嘅經濟大蕭條，喺1933年到1938年期間推行嘅一系列影響深遠嘅經濟、社會同政治改革。「新政」呢個講法係羅斯福喺1932年接受民主黨總統提名嗰陣首次提出嘅。之後，佢喺大選中以壓倒性優勢擊敗當時在任嘅胡佛總統，因為好多人覺得胡佛政府喺應對危機方面做得唔夠。羅斯福認為，根據凱因斯經濟學模型，經濟蕭條嘅原因係市場本身嘅不穩定同需求不足，所以必須要由政府進行大規模干預，先可以穩定經濟同令佢回復正常運作。
Thriller (唱碟)

《**Thriller**》係美國歌手兼詞曲作家米高積臣嘅第六張錄音室唱碟，喺1982年11月29號由Epic Records發行。呢張唱碟由昆西瓊斯監製，佢之前亦都同米高積臣合作過1979年嘅唱碟《Off the Wall》。鑑於當時反的士高音樂嘅浪潮，米高積臣喺呢張唱碟轉向新嘅音樂方向，融合咗流行、後期的士高、搖滾、放克、合成器流行同R&B等聲音，主題亦都比較黑暗；佢嘅目標係想創造一張「首首都係金曲」嘅唱碟。保羅麥卡尼係第一位正式喺米高積臣唱碟上留名嘅客席歌手。錄音工作喺1982年4月至11月期間，喺加州洛杉磯嘅西湖錄音室進行，預算係75萬美金。
Thriller (搞清楚)

**Thriller**通常指驚慄片種，亦可以係：
*Thriller (唱碟)，美國歌手米高積臣嘅唱碟
*Thriller (歌)，美國歌手米高積臣嘅歌
超心理學

**超心理學**（**Parapsychology**）係一門研究所謂「靈異現象」嘅學問，例如超感官知覺、心靈感應、瞬間轉移、預知、透視、念力同觸物占卜等等；亦都包括其他超自然嘅講法，好似瀕死體驗、共時性、見鬼經歷等等。

超心理學被批評係一種「偽科學」，大部分主流科學家都唔接受佢。好多批評指出，經過超過一個世紀嘅研究，超心理學依然提供唔到任何可以重複驗證嘅證據，嚟證明有靈異現象存在，但佢哋仲係繼續進行研究。
保加爾人

**保加爾人**（**Bulgars**）係屬於突厥語族嘅半游牧戰士部落，喺5世紀到7世紀期間，活躍喺黑海-裏海草原同伏爾加河流域一帶。喺伏爾加-烏拉爾地區，佢哋以游牧騎射民族而聞名，不過有啲學者就將保加爾人嘅族裔根源追溯到中亞。
鄰里效應平均化問題

**鄰里效應平均化問題**（）係空間統計同社會科學研究上嘅方法學問題。鄰里效應平均化集中於空間分析，講到人會流動嘅諗法：人唔會淨係留喺住處，會為咗返工同出街玩等嘅原因去唔同地方。

## 核心概念

呢個問題講到，舊陣時（二十世紀）嘅空間分析好多時只考慮個體住邊，但忽略咗人嘅日常流動模式。研究發現，有考慮人嘅流動同冇考慮人嘅流動，對每個人暴露量，例如接觸到幾多空氣污染，嘅估計值可以爭好遠。

以空污為例：住喺污染嚴重地區嘅人，日常返工出街嗰時可能會去污染較輕微嘅地方；相反住喺冇咩污染嘅地區嘅人，可能會因為返工而去到污染較嚴重嘅地方。如果研究者單靠住處嚟評估**接觸到幾多污染**，往往會有偏差—對高污染區嘅居民會高估其暴露量，而對低污染區嘅居民就會低估。即係話修正咗之後，啲數值會更偏向平均（**平均化**）。

## 睇埋
*可調整地區單元問題
*可調整時間單元問題
*混淆變數

## 引咗

分類:空間分析
Vogue (雜誌)

《**Vogue**》係美國一本月刊時裝雜誌，內容涵蓋潮流資訊，包括高級訂製時裝、美容、文化、生活品味同天橋時裝騷等等，隸屬於康泰納仕集團旗下嘅VOGUE環球媒體。《Vogue》喺1892年創刊，最初係一份週報，幾年之後先轉為月刊。由創刊到而家，《Vogue》嘅封面人物包括過好多演員、音樂人、模特兒、運動員同其他知名人士。
范艾倫輻射帶

**范艾倫輻射帶**（**Van Allen radiation belt**）係一個由高能帶電粒子組成嘅區域。呢啲粒子大部分嚟自太陽風，佢哋被行星嘅磁層捕獲之後，就會圍住個行星環繞。地球本身有兩條主要嘅輻射帶，但有時亦都會暫時形成新嘅帶。呢個輻射帶個名係源自科學家范艾倫，佢喺1958年發表咗一篇論文首次描述呢個發現。
去中心化

**去中心化**（**Decentralization**）係一個過程，指將一個組織嘅活動，尤其係同規劃同決策有關嘅權力，由一個中央集權嘅地點或團體，分散或下放俾組織內部較細嘅單位。
伊比利亞王國

**伊比利亞王國**（**Kingdom of Iberia**）係一個存在於古典時代晚期同中世紀早期嘅國家。佢有時係獨立國家，有時就係其他大帝國嘅附庸國，尤其係薩珊王朝同羅馬帝國。伊比利亞王國以現今格魯吉亞東部為中心，西面同科爾基斯接壤，東面係高加索阿爾巴尼亞，南面就係亞美尼亞。